Podrška Vučiću – Radio televizija Trstenik\n18. marta 2019. 18. marta 2019. 0\nOpštinski odbor Srpske napredne stranke u Trsteniku daje punu podršku predsedniku Aleksandru Vučiću i najoštrije osuđuje nasilnički i vandalski upad pristalica Vuka Jeremića,Boška Obradovića i Đilasa u prostorije RTS-a.\nNapad na državnu televiziju, na novinare i zaposlene u javnom medisjkom servisu je napad na državu i normalna i pristojna Srbija to neće tolerisati. Jasno je da ovde nema govora o građanskim protestima, da su u pitanju politički organizovana okupljanja na čelu sa Boškom Obradovićem, koji se deklarisao i nametnuo kao vođa.\nReč je o čoveku koji je navikao da u institucije upada sa balkona, da u Parlament ulazi uz pomoć ambasada a žene udara. Jasno je pokazao da je nasilje jedini program koji poznaje, demoliranjem prostorija RTS-a, vređanjem novinara, psovanjem policajaca koji su nastojali da rade svoj posao i održe red i mir. Boško Obradović je poručio da želi da preuzme ulogu glavnog urednika, daželi da uspostavi kontrolu medija i zavede diktaturu. Postavljamo pitanje da li je slučajno to što su protesti eskalirali danas ,kada obeležavamo godišnjicu pogroma Srba sa Kosova i Metohije , kada treba da se sećamo žrtava i prognanih sa prostora naše južne pojkrajine. Postavljamo pitanje da li je slučajnost to što se dešavanjima u Srbiji najviše raduju Tači i Haradinaj ,koji su i najavili nasilno rušenje predesednika Aleksandara Vučića na ulicama, scenario koji se upravo odvija u Beogradu.\nU odsustvu programa i politike pripadnici prethodnih režima nasilno, na ulici, pokušavaju da preuzmu vlast, da za sebe ponovo obezbede privilegije koje su izgubili i ostvare svoje lične interese. Nema tu novih lica, svi su od ranije poznati politici, njihove mandate su obeležile malverzacije i afere i građani dobro pamte zatvorene fabrike, nagomilane dugove i milionske iznose na računima tajkuna. U trenutku kada se u Srbiji donosi Zakon o poreklu imovine, sigurno je da pripadnici prethodnih režima strahuju za svoj imetak i pokazuju nervozu jer će se utvrditi ko je na koji način stekao imovinu i da li su zloupotrebili položaje i funkcije na kojima su se nalazili.\nPoručujemo im da je Srbija uređena ,demokratska država sa uspostavljenom vladavinom prava i da se na vlast dolazi na izborima, demokratskim putem. Svi mogu mirnim putem da izraze svoje nezadovoljstvo, ali nipošto nasilnim ponašanjem, rušenjem i neredima. Građani su pokazali da neće tolerisati teror manjine nad većinom i da punu podršku pružaju Aeksandru Vučiću i politici Srpske napredne stranke. Na izborima su jasno pokazali da žele Srbiju koja ide putem napretka, novih investicija i da politika koju vodi predsednik Vučić nema alternativu.\nVeče plesa u Trsteniku


Prezentacija rada Dragane Žarevac - Ozonpress :: internet portal\nPrezentacija rada Dragane Žarevac\nTag: prezentacija, Žarevac\nU Umetničkoj galeriji „Nadežda Petrović“ u Čačku, u petak 21. decembra u 17 časova u okviru izložbe AKVIZICIJE II 2014 – 2017, Dragana Žarevac će govoriti o svom umetničkom opusu, kao i o video-radu „Otpor: Sreća koja nestaje“, sa kojim je zastupljena na tekućoj izložbi.\nDragana Žarevac je na 23. Memorijalu Nadežde Petrović (2005) dobila Nagradu Umetničke galerije „Nadežda Petrović“, koja je podrazumevala samostalnu izložbu i koja je realizovana 2008. godine pod nazivom „Vera u progres“. S obzirom na otkupnu politiku Galerije koja je u velikoj meri određena autorima, odnosno radovima koji su nagrađeni na Memorijalima Nadežde Petrović, tim povodom je i navedeni video-rad (Otpor: Sreća koja nestaje) otkupljen 2015. godine.\nResist Dissapearing Happiness\nNa izložbi AKVIZICIJE II 2014 – 2017 je zastupljeno 11 umetnika (Ljubomir Ivanović, Pjer Križanić, Nebojša Bežanić, Mario L. Bralić, Dragana Žarevac, Siniša Ilić, Irena Kelečević, Milorad Mladenović, Milivoj Miško Pavlović, Ana Prodanović i Rade Mutapović) sa radovima koji su dobijeni na poklon ili otkupljeni po Konkursu Ministarstva kulture i informisanja RS.\nIzložba traje do 11. januara 2019. godine.\nDom kulture dobio hor, sledeće godine edukacija najmlađih\nFilm i video u Galeriji: Miša Radivojević i Srđan Vučinić\nPromocija „StarTech“ programa u NTP Čačak\nPGR Centar: Javna prezentacija


Ministar Marković razgovarao sa predsednikom CSSP-a Švarc-Šilingom\nMinistar za državnu upravu i lokalnu samoupravu Milan Marković primio je Kristijana Švarc-Šilinga, počasnog predsednika CSSP - nemačke neprofitne organizacije koja se bavi unapređenjem međuetničkih odnosa u konfliktnim regionima i predstavnike te organizacije. Sastanku na kojem je razmatrana situacija na jugu Srbije prisustvovao je i direktor Službe Koordinacionog tela u Beogradu Nenad Đurđević.\nODLOŽENO SKIDANjA LINKA TV PREŠEVO\nPreševo - Isključenje emitovanja programa Televizije Preševo odloženo je juče na intervenciju Koordinacionog tela za jug Srbije. Koordinaciono telo je uputilo Ministarstvu za telekomunikacije preporuku da preispita odluku za skidanje linka te TV stanice.\nPOČINjE LEGALIZACIJA ROMSKIH NASELjA\nLESKOVAC - Bujanovac je jedina opština sa juga Srbije u kojoj je u toku postupak donošenja odluke o legalizaciji romskih naselja, predviđene akcionim planovima stanovanja u okviru Dekade Roma 2005-2015. godine.\nDA LEBANU VRATI ŽIVOT\nPREDSEDNIK NAJSIROMAŠNIJE OPŠTINE NA JUGU SRBIJE NAJAVLjUJE KAMPANjU ZA PRIVLAČENjE INVESTITORA\nU Gradskoj skupštini Leskovca uskoro počinje da radi Savet za nacionalne manjine Obrazovanje mladih Roma najvažniji zadatak\nLEBANE - OTKRILI STAKLARU\nU Caričinom gradu kod Lebana arheolozi su pronašli radionicu u kojoj se još u šestom veku proizvodilo staklo. Ako ovo otkriće potvrdi Rimsko-nemački muzej u Majncu, dosadašnje verovanje da se staklo u tom periodu proizvodilo samo u Egiptu, Palestini i Siriji moraće da bude korigovano.\nRUSI DOLAZE U MEDVEĐU\nMEDVEĐA - Posle višedecenijskog tavorenja u siromaštvu, stanovnicima opštine Medveđa smeši se izvesnija budućnost. Novi vlasnik zapuštenog rudnika olova, cinka, srebra i zlata šabački „Farmakom“ već je doveo svoju ekipu za pripremu proizvodnje, koja se najavljuje početkom iduće godine, a ovih dana u Sijarinsku banju stigli su ruski investitori sa namerom da izgrade hotel sa četiri zvedice i apartmantsko naselje sa pet do 10 kućica.\nRUDARI PLAĆENI KAO PROFESORI\nKoncern „Farmakom MB” saopštio je da će do kraja godine zaposliti 500 radnika rudarske struke, a tokom 2009. godine još 1.500 radnika. Prema rečima izvršnog direktora tog koncerna za rudarstvo Dragorada Misojčića, rudari koji rade u „Farmakomu MB” imaju platu kao univerzitetski profesori, a rudarski inženjeri duplo više.\n7.avgust 2008. god\nU četvrtak, 7. avgusta 2008. godine, USAID-ov Program za ekonomski razvoj opština (MEGA) je, na inicijativu Koordinacionog tela Vlade Republike Srbije za Preševo, Bujanovac i Medveđu, organizovao radni sastanak na kome su predstavnici ove tri opštine imali priliku da stručnjacima za lokalni ekonomski razvoj, kao i svojim kolegama, predstavnicima Kragujevca i Loznice, predstave svoje prezentacije za investitore.


Još jedna sezona za pamćenje Branka Dumnića u Italiji – Rukometni trener\nBranko Dumnić imao je još jednu veoma uspešnu sezonu u Italiji. On je prošle godine osvojio pehar namenjen pobedniku Kupa, a ove je postigao nove uspehe sa svojim Presanom, sa kojim je osvojio Super Kup, zatim igrao u finalu Kupa, a uspeo je da se plasira i u finale plej-ofa prvenstva Italije i najboljim učinkom u istoriji kluba okonča još jednu uspešnu sezonu..\nPresano je nakon ligaškog dijela u italijanskoj Seriji A u polufinalu eliminisao Konversano sa 2:1 u pobedama, da bi u finalnoj seriji bolji bio Bozen u dva meča.\n– Ovo je veoma veliki uspeh za moj klub nakon osvajanja Kupa i trofeja u Super Kupu. Uspeli smo po prvi put u svojoj istoriji da se plasiramo u finale plej-ofa prvenstva Italije, gde smo nažalost poraženi u finalu, dok smo u polufinalu eliminisali veoma neugodnu ekipu Konversana. Imali smo jednu veoma tešku, ali i uspešnu sezonu, kako u seniorskoj kategoriji, tako i sa mlađim kategorijama, gde je klub takođe ostvarivao izvanredne rezultate. Sve u svemu smo prezadovoljni urađenim i bilo je zadovoljstvo dati doprinos u istorijskim uspesima Presana, istakao je Dumnić.\nBranko Dumnić je po okončanju sezone završio saradnju sa ekipom Presana gde je proveo šest godina, a osim uspeha sa seniorskim timom, kao šef stručnog štaba i mlađih kategorija, uspeo je šest puta da bude prvak države.\nBoris Dvoršek posle KUP-a osvojio i Titulu Italije\nThierry Anti prelazi u Lisabonski Sporting?


Vlada TK Za Mališane Osigurala Više Od 14.000 Novogodišnjih Paketića\nNaslovnicaTuzla vijestiVijestiVlada TK za mališane osigurala više od 14.000 novogodišnjih paketića\nVlada TK za mališane osigurala više od 14.000 novogodišnjih paketića…\nPovodom nastupajućih novogodišnjih praznika, prigodnim paketićima delegacija Vlade Tuzlanskog kantona predvođena premijerom Denijalom Tulumovićem, obradovala je štićenike Doma za djecu bez roditeljskog staranja.\nRadi se o tradicionalnoj aktivnosti Vlade Tuzlanskog kantona, a ovogodišnji projekat je svojim obimom do sada najveći. Iako predstavnici Vlade, zbog epidemioloških mjera nisu obilazili sve ustanove i udruženja, ove godine podijeljeno je više od 14.000 novogodišnjih paketića.\nVlada TK za mališane osigurala više od 14.000 novogodišnjih paketića 2\nTokom današnje posjete premijer Tulumović i ministri su djeci, te uposlenicima Doma, ali i svoj drugoj djeci zaželjeli sretne novogodišnje praznike, brzo ozdravljenje i školski uspjeh u 2021. godini, prenosi tuzlainfo.ba.\n„Vlada Kantona ovim nastavlja tradiciju novogodišnjeg obilaska ovih ustanova u kojima su smješteni mališani. Ovim gestom i skromnim poklonima želimo ih razveseliti i vidjeti osmijeh na njihovom licu. Tu smo da im čestitamo novogodišnje praznike i poželimo sve najbolje“ rekao je tokom podjele paketića premijer Kantona Denijal Tulumović, te izrazio zahvalnost njemačkoj Fondaciji „Rudolf- Walter-Stiftung“ i dječijem „Selu mira“ Turija i direktoru Osmanu Pozderoviću, na podršci u realizaciji ovog projekta.\nOsim premijera Tulumovića paketiće su mališanima uručili ministrica zdravstva Dajana Čolić i sekretar Ministarstva za rad, socijalnu politiku i povratak Anto Iljkić – saopšteno je.


SDS i PDP: Dodik ne brine o reviziji, već o sebi\nNaslovnica Krajina Banja Luka SDS i PDP: Dodik ne brine o reviziji, već o sebi\nPredsjednik SDS-a Vukota Govedarica izjavio je da Milorada Dodika i još neke iz RS-a ne interesira revizija presude po tužbi BiH protiv Srbije, već kako i na koji način da ukinu Sud i Tužilaštvo BiH, jer su očigledno pojedinci predmet tih pravosudnih institucija, dok predsjednik PDP-a tvrdi da je namjera SNSD-a i stranaka vladajuće većine u RS-u bila da se od revizije presude po tužbi BiH protiv Srbije – napravi farsa.\nOni su to izjavili nakon što je Narodna skupština Republike Srpske usvojila, sa 46 glasova za i 23 suzdržana, Informaciju o zahtjevu za reviziju presude Međunarodnog suda pravde po tužbi BiH protiv Srbije i Crne Gore za genocid.\n“Ako imaju nešto protiv tih institucija neka to pitanje riješe tako što će da provedu odluku o referendumu o Sudu i Tužilaštvu BiH“, rekao je Govedarica u izjavi novinarima u Narodnoj skupštini RS-a i ponovio da s Bakirom Izetbegovićem ne želi komunikaciju dok se ne riješe pitanja u vezi s revizijom, te da je Vijeće ministara BiH u tehničkom mandatu.\nBlokada Reformske agende\nŽali što se poslanici stranaka sa sjedištem u RS-u nisu uspjeli usaglasiti o svim zaključcima, nakon rasprave o Informaciji o zahtjevu za reviziju presude Međunarodnog suda pravde po tužbi BiH protiv Srbije, jer se u jednom spornom traži da Srbi u zajedničkim bh. institucijama treba da blokiraju čitavu državu zbog Suda i Tužilaštva BiH.\nGovedarica tvrdi da ne žele da blokiraju BiH i da ugroze Dejtonski sporazum te time prenesu „krizu koju je napravio Bakir Izetbegović na RS“.\nLicemjerno je, tvrdi Branislav Borenović, da u spornom zaključku i ne pominje revizija presude, jer njima do nje nije ni stalo.\n“U tom zaključku se sve pominje osim revizije presude, što znači da vlastima u RS-u nije stalo do tog pitanja“, tvrdi Borenović nakon što je glasovima vladajuće većine u RS-u usvojeno 12 zaključaka u vezi s revizijom presude.\n‘Nije interes RS-a da život stane’\nSporan je bio kaže zaključak u kojem: „NSRS poziva predstavnike RS-a u zajedničkim institucijama BiH da iskoriste sva pravna i politička sredstva u cilju onemogućavanja donošenja bilo kakvih odluka na nivou zajedničkih institucija BiH, sve dok se ne riješe vitalna pitanja RS-a, kao što su akti u vezi sa Sudom i Tužilaštvom BiH, rješavanje pitanja imovine i druga pitanja“.\n“U tom zaključku se traži stroga blokada u radu zajedničkih institucija BiH, što znači i onih od kojih se očekuje i da riješe problem s aranžmanom s MMF-om, na kojem insistira RS, kao i na rješenju za ruski dug, akcizama“, ukazao je Borenović i pitao šta bi bilo s Reformskom agendom.\nTvrdi da je želja poslanika Saveza za promjene bila da podrže jake zaključke Narodne skupštine RS-a, ali bez ugrožavanja interesa RS i njenih građana.\n“Nije interes RS-a da život stane“, ukazao je uvjeren da se neće provesti zaključci koje su večeras u parlamentu izglasali poslanici vladajuće većine.\nPoslanik Ujedinjene Srpske Nenad Stevandić je optužio kolege iz Saveza za promjene da im je naređeno da ne glasaju za zaključke Narodne skupštine RS-a te da su pokazali podjele među Srbima.\nPo njegovim riječima, ovo pokazuje da nije raskinuta koalicija između SDS-a i SDA.


Naslovna » BG servis » Uskoro novi autobusi na ulicama Beograda\nNeko drugi 23. juli 2013. BG servis Komentari su isključeni na Uskoro novi autobusi na ulicama Beograda\nPrema ugovoru koji su 8. marta potpisali poredstavnici firme „Solaris“ i GSP „Beograd“, isporuka vozila će biti sukcesivna, pa će tako krajem avgusta pristići još 45 autobusa. Isti broj vozila biće isporučen i krajem septembra. Po pedeset autobusa stići će u garaže glavnog gradskog prevoznika krajem oktobra i krajem novembra, čime će realizacija ovog projekta biti završena.\nUgovorom je predviđena nabavka 200 autobusa gradskog tipa sa pratećom opremom, uslugama i obukom. Autobusi poljskog proizvođača „Solaris“ su niskopodni, zglobni sa dizel motorom „euro 5“ generacije sa ugrađenom elektronskom kontrolom sistema za kočenje i sistemom za daljinsko praćenje vozila.\nŠasija je od nerđajućeg čelika, a karoserija od aluminijuma. Vozilo ima devet kamera, koje potpuno daju sliku ispred, iza i unutar vozila, što će poboljšati bezbednost putnika i vozača. Vozila imaju mehaničke rampe za ulazak invalida, klimatizovana su, a kapacitet je 45 mesta za sedenje i 100 mesta za stajanje. Vozila poseduju sve tehničke karakteristike koje su u skladu sa evropskim standardima.\nGSP „Beograd“ ovaj projekat finansira sredstvima Evropske banke za obnovu i razvoj. (Beoinfo)\nTagovibg servis dub gsp beograd saobraćaj vesti\nPrethodni Texas blues na splavu Lađa\nSledeći Napreduje izgradnja mosta preko Dunava


Ko krade rad? - Radnička prava\nIzvor: Levi samit Srbije\nNakon decenija tranzicione agonije i nakon tri godine primene novog Zakona o radu Srbija se pozicionira kao jedna od najsiromašnijih zemalja u Evropi. Postojeći pravni okvir zajedno sa političkim odlukama da se čak i kršenje lošeg Zakona toleriše omogućavaju stranim i domaćim poslodavcima da na toj agoniji parazitiraju besramno uvećavajući svoj profit. Levi samit Srbije u cilju stvaranja društva koje u prvi plan stavlja interes ljudi, a ne kapitala, suprotstavlja se ovakvoj politici, pokreće kampanju Ko krade rad? i zahteva izmenu Zakona koja će povratiti dostojanstvo radnicama i radnicima Srbije.\nPrivatizacija i deregulacija tržišta rada značile su kompletno uništavanje domaće privrede, uništavanje fabričkih postrojenja i masovna otpuštanja. Radnice i radnici, bez ikakve socijalne sigurnosti postaju samo jeftine, ili gotovo besplatne, alatke za uvećanje privatnog profita, dok armija nezaposlenih omogućava stalno snižavanje cene rada. Ako nećete da radite za minimalac, ima ko hoće. Stanovništvo Srbije, dovedeno na ivicu egzistencije, nemajući izbor biva prinuđeno da prihvata mizerno plaćene poslove na kojem će biti primorana da radi prekovremeno, bez mogućnosti odlaska na pauzu, u smenama koje se određuju danas za sutra, bez ugovora na neodređeno…\nNaša beda se prodaje kao tržišna konkurentnost. Umesto makar minimalnog povećanja socijalne zaštite kao reakcije na sve izraženiju socijalnu bedu u Srbiji, država nezavidno stanje radnika i radnica predstavlja kao prednost reklamirajući nas investitorima kao „visoko kvalifikovanu, a jeftinu radnu snagu “. Ovakva konkurentnost podrazumeva uništavanje sindikata, devastiranje sistema socijalne zaštite i prinudu da se radi sve više za sve nižu naknadu.\nPozivamo sve koji žele da se pridruže ovom zahtevu da potpišu Peticiju za izmenu Zakona o radu


Ta inicijativa je rezultat potrebe da se podzakonskim aktima utvrdi zakonski okvir za ocenjivanje usaglašenosti građevinskih proizvoda iz neharmonizovane oblasti, kao što su plastične cevi za vodu, kazao je sekretar Udruženja za hemijsku, gumarsku industriju i industriju nemetala Dragan Stevanović.\nTakav dokument bi, kaže, pre svega doprineo kvalitetu proizvoda koji bi se svugde proizvodio s istim standardima, a pomogao bi i pri usaglašavanju zahteva koje proizvođači moraju da ispune prilikom učešća na tenderima jer su se do sada susretali s različitim zahtevima, različitim formama izjava o usaglašenosti kao i različitim tumačenjima dokumentacije.\nTim pravilnikom bi se detaljno definisale tehničke specifikacije za proizvode iz te oblasti kao i sistem sertifikacije kojim bi se dokazivala usaglašenost proizvoda sa zadatim performansama prilikom stavljanja u promet, navodi se u saopštenju PKS.\nDokument treba da bude rezultat dogovora i aktivne diskusije, imajući u vidu da doprinosi standardizovanju kvaliteta proizvoda, što je krajnji interes svih proizvođača.\nKada su u pitanju cevi i creva od plastike, u 2018. godini beleži se suficit u spoljnotrgovinskoj razmeni od 138 miliona evra. Izvezeno je 43.401 tona u ukupnoj vrednosti 214 miliona evra, a uvezeno 17.646 tona za 76 miliona evra.\nU BEOGRADU SUTRA 58 KINESKIH KOMPANIJA Nove prilike za poslovnu saradnju\nMAT: Izrazit rast proizvodnje PRERAĐIVAČKE industrije u julu


Višestruki olimpijski pobednik u sprintu i svetski rekorder Jusein Bolt, koji sanja da u 31. godini započne fudbalsku karijeru, ovog petka će trenirati sa igračima Borusije Dortmund.\nMUK I NEVERICA U RUSIJI! Mlada atletičarka pronađena mrtva pored puta!\nNesrećnu atletičarku pored puta još u ponedeljak bez znakova života uočili su prolaznici koji su opisali da se samo srušila na travnatu površinu nakon što joj je iznenada pozlilo.\nSPARTANKA Ivana Španović otkrila formulu kojoj će se diviti i muškarci /FOTO/\nNaša najbolja atletičarka Ivana Španović otkriva formulu uspeha, put do vrha i kako se postaje šampion.\nŠta je sve Pistorijus imao u kući: Pištolj, pušku i bejzbol palicu\nJužna Afrika je u samom vrhu zemalja po stopi kriminala, desetine ubistva su svakodnevna pojava, a tragedija koja je šokirala svet je ubistvo koje je počinio Oskar Pistorijus koji je usmrtio svoju devojku. Atletičar sa protezama umesto nogu je u svojoj kući u Pretoriji imao ceo arsenal kako bi se sačuvao od provalnika.\nDOMINACIJA U DIJAMANTSKOJ LIGI Španovićeva pobedila i u Stokholmu!\nNajbolja srpska atletičarka Ivana Španović nastavlja sa sjajnim rezultatima! Posle trijumfa u Oslu, slavila je i na mitingu Dijamantske lige u Stokholmu.\nU Košutnjaku rastu novi atletski šampioni\nAtletsko-orijentacioni klub “Košutnjak” predstavlja pravo osveženje na našim prostorima, jer se pored upoznavanja dece sa osnovnim atletskim veštinama kroz igru, mnogo pažnje posvećuje i orijentiringu, izazovnom sportu koji se upražnjava u prirodi i koji pomaže da se kombinuje funkcionisanje tela i uma kao celine.\nIZOSTALA NORMA ZA SP Terzićeva pobedila na mitingu u Anduharu\nReprezentativka Srbije u atletici Amela Terzić pobedila je u trci na 1.500 metara na mitingu u španskom gradu Anduharu.


"Presuda nije donela pravdu za žrtve, zaboravljeno je šta se dogodilo ljudima od trenutka kada je poèelo granatiranje i iznenaðuje obrazloženje žalbenog veæa da optuženi nisu uèestovali u donošenju diskriminatorskih propisa koji su spreèavali povratak Srba", rekla je predsednica Fonda za humanitarno pravo .\nOna je dodala i da iznenaðuje obrazloženje da se optuženima ne može pripisati zajednièki zloèinaèki poduhvat, "kao da su oni optuženi za direktno nareðivanje, a ne po komandnoj odgovornosti".\n"Hrvatskom pravosuðu niko više neæe moæi da kaže da sudi, zato što postoji ova oslobaðajuæa presuda kojom se ratni zloèini ne pominju", kazala je Kandiæeva.\nPolitièki analitièar Ðorðe Vukadinoviæ, pak, smatra da je današnja oslobaðajuæa presuda hrvatskim generalima iznenaðenje èak i za one koji nemaju nikakve iluzije o karakteru i prirodi Haškog tribunala i o dvostrukim standardima te institucije.\n"Ova presuda je brutalna i cinièna, i predstavlja šamar u lice pravdi, ali pre svega Srbiji i srpskim žrtvama. I u Oluji i mimo nje", rekao je on.\nPredsednik Komiteta pravnika za ljudska prava (YUCOM) Milan Antonijeviæ kaže da ovakva presuda šalje lošu poruku èitavom regionu i zanemaruje veliki broj žrtava.\n"Presuda ne odgovara stvarnom stanju na terenu i niko ne može da opovrgne èinjenicu da Srba, koji su vekovima živeli u Hrvatskoj, tamo više nema. Ako je Hag rekao da nema osnova za diskriminatorsku politiku, to je pogrešna premisa i zanemaruje sve one koji su proterani iz Hrvatske", rekao je Antonijeviæ, istakavši da je bitno i to što je odluka doneta preglasavanjem.\nObnažena žena uletela u gomilu i poèela da urla\nLonèar sa predstavnicima studentskih organizacija: "Mladi razumeju znaèaj vakcinisanja, 2/3 studenata za vakcinaciju"


Nušićijada dobrodošla u Banja Luci – NUŠIĆIJADA Ivanjica\nTuristička organizacija opštine Ivanjica promovisala je ’’Nušićijadu’’ na banjalučkom trgu Krajina. U okviru tročasovne prezentacije, specifično i nušićevski šarmantno, Banjalučanima je dočaran duh festivala kulture protkanog humorom, zabavom, starogradskim i čaršijskim duhom.\nKostimirani volonteri delili su promotivni materijal Nušićijade, a glumac pozorišta na Terazijama, Milan Milosavljević, u liku Branislava Nušića je kod posetioca izazvao veliku pažnju. Ivanjički štand su posetili učenici i nastavnici jedine Osnovne škole ”Branislav Nušić” u Republici Srpskoj, kao specijalni gosti promocije.\nNajavu ovogodišnjeg festivala (24-26 avgust) i prezentaciju njegove jedinstvenosti propratili su i brojni mediji, RTRS, ATV, radio Republike Srpske i drugi … Usledilo je i gostovanje na ATV glumca Milana Milosavljevića koji je gledaoce upoznao sa festivalom i pozvao ih da ove godine budu viđeni u Ivanjici.\nNarednog dana ogromno interesovanje izazvalo je Nušićevo i gostovanje Miloja Ostojića, koordinatora turističke promocije festivala, u jutarnjem programu na RTRS-u. Tom prilikom snimljena je i jednočasovna emisija „U fokusu“ koja se bavi kulturnim dešavanjima, a Nušićijada je predstavljena kao primer uspešne kulturno-turističke manifestacije.\nPosebanu zahvalnost za sjajnu promociju Nušićijade u Banja Luci organizatori duguju Turističkoj organizaciji ovog grada kao i njihovom PR Branki Branković.\nbanja lukaivanjicanušićijadapromocijarepublika srpskartrs


Ministarstvo privrede: Protest radnika "Goše" je politički skup; Brnabić: Pomogli smo "Goši" više nego "Fijatu"\n23.08.2017. 10:24 > 14:30\nMinistarstvo privrede je saopštilo da su vrata tog ministarstva i dalje otvorena za pregovore sa radnicima "Goše", ali i da je njihov jučerašnji protest bio politički skup.\nMinistarstvo privrede navodi da je vrlo razočarano odlukom predstavnika radnika "Goše" iz Smederevske Palanke da odbiju poziv na razgovor, koji bi mogao da dovede do nalaženja najboljeg mogućeg rešenja za tešku situaciju u kojoj se radnici te fabrike nalaze.\nOni su, umesto razgovora, juče poveli radnike na protest, za koji i sami kažu da je politički skup, navodi se u saopštenju ministarstva, gde takođe piše da "protest nije način da radnici ostvare svoja prava, niti da se pregovara, jer je i fizički teško izvodljivo da predstavnici države vode razgovore sa 150 ljudi odjednom".\nMeđutim, vrlo je jasno da razgovori i rešenje nisu ni bili krajnji cilj jučerašnjeg okupljanja, koje je predsednik štrajkačkog odbora Goše Milan Vujičić i najavio kao političko.\nMinistar privrede Goran Knežević poručuje da su vrata ministarstva za radnike "Goše" uvek otvorena, kao što su bila i do sada, istakavši da je njegovo ministarstvo tri puta do sada pozivalo vlasnika te kompanije na razgovor. Ostaje nejasno, piše, zašto poziv na pregovore nije prihvatio aktuelni generalni direktor Milutin Šćepanović.\nFoto: Ministarstvo privrede Srbije / Promo\nGoran Knežević na jednom od sastanaka sa radnicima "Goše"\n- Zašto Šćepanović nije došao da razgovara budući da ga je vlasnik firme u mejlu koji je poslao ministarstvu, naveo kao odgovorno lice koje ima to ovlašćenje - navedeno je u saopštenju, gde piše i da umešanost politike u ovaj protest "nedvosmisleno potvrđuje i to što je juče, pored radnika ove fabrike, skupu prisustvovao i jedan politički lider, inače, neuspešan predsednički kandidat".\nMinistarstvo privrede skreće pažnju da su oni koji govore radnicima Fabrike šinskih vozila "Goša" da treba da se porede sa zaposlenima u "Galenici", "Fijatu" ili "Petrohemiji", u najmanju ruku prema njima nekorektni, jer je svima jasno da situacija u tim preduzećima ne može ni po kom osnovu da se poredi.\n- Država ne okreće glavu od problema radnika. Zbog teškog položaja zaposlenih u "Goši", privatnoj firmi u vlasništvu "Lisnart holding limiteda" sa sedištem na Kipru, država je već uradila sve što je mogla, pa i više od toga - navodi ministarstvo, koje podseća da je radnicima "Goše" obezbeđena jednokratna pomoć od 60.000 dinara, kao i da su im zdravstvene knjižice overene do 30. septembra ove godine.\nObezbeđena je, navode, i podrška za reprogram duga koji premašuje 500.000.000 dinara za poreze, doprinose i povezivanje staža.\n- Kako bi pomogli radnicima, koje je prethodni vlasnik "ŽOS Trnava" iz Slovačke ojadio za oko 20 plata, obezbedili smo im mogućnost da nastave proizvodnju kroz poslove sa "Hestilom" i "Jugoimport SDPR-om". Ponuđeno im je i privremeno preuzimanje od strane drugih kompanija u Velikoj Plani i Topoli, kako bi imali neka primanja dok se problem ne reši, ali radnici nisu bili zainteresovani, iako tim angažmanom ne prestaje obaveza vlasnika "Goše" prema njima - saopštilo je Ministarstvo privrede.\nBrnabić: Pomogli smo više nego "Fijatu"\nPremijerka Srbije Ana Brnabić kaže da nije istina da Vlada za radnike smederevske fabrike šinskih vozila "Goša" nije uradila mnogo.\n- Nije istina da za "Gošu" nije urađeno mnogo kao za neke druge firme. Jako puno je Vlada uradila za radnike "Goše" - rekla je ona, i dodala da će Vlade nastaviti razgovare sa predstavnicima "Goše", ali da bi bilo najbolje da se obrate Agenciji za mirno rešavanje radnih sporova jer je to institucionalni mehanizam.\nPrema rečima premijerke, Vlada na raspolaganju ima stečaj kao moguće rešenje problema zato što "Goša" državi duguje više od 500 miliona dinara, ali stečaj nije dobar za radnike zbog čega je vlasnicima fabrike ponuđen reprogram dugova.


MANDAT MINISTRICE IZAZVAO POMIJEŠANE REAKCIJE: VON DER LEYEN SVJEDOČI U ISTRAZI PARLAMENTARNE KOMISIJE U NJEMAČKOJ | Hayat.ba\nMANDAT MINISTRICE IZAZVAO POMIJEŠANE REAKCIJE: VON DER LEYEN SVJEDOČI U ISTRAZI PARLAMENTARNE KOMISIJE U NJEMAČKOJ\nPredsjednica Evropske komisije Ursula von der Leyen svjedočit će u četvrtak pred njemačkom parlamentarnom komisijom koja istražuje da li je bilo zloupotreba u korištenju vanjskih eksperata u vrijeme dok je bila ministrica odbrane.\nVon der Leyen bila je njemačka ministrica odbrane od kraja 2013. do njenog neočekivanog imenovanja u julu prošle godine za čelnicu izvršnog tijela EU, Evropske komisije.\nNjen mandat ministrice odbrane izazvao je pomiješane reakcije, a parlamentarna komisija pokušava odgovoriti na pitanja da li su poštovane primjerene procedure u imenovanju skupo plaćenih stranih eksperata u njenom ministarstvu.\nOpozicioni poslanici također su postavili pitanja o brisanju podataka s dva mobitela koje je koristila Von der Leyen – jednog koji je bio zamijenjen u januaru 2019. i drugog koji je koristila nakon toga.\nVon der Leyen je izjavila da je vratila mobitele ministarstvu i da nije upoznata s time da su podaci s njih izbrisani, javlja Fena.\nPojavljivanjem Von der Leyen trebala bi se zaključiti istraga nakon otprilike godinu dana, tokom koje je komisija saslušala tridesetak svjedoka, prenosi Associated Press.


Tip dana: Čelsi – Arsenal: Ima li mesta u Ligi šampiona za oba londonska rivala? – Kladjenje.rs\nHomeTip DanaTip dana: Čelsi – Arsenal: Ima li mesta u Ligi šampiona za oba londonska rivala?\n20 Aprila, 2022 Vlajko Tip Dana 0\nU sredu je zaista fantastična ponuda za klađenje, a za vas smo ovog puta analizirali veliki derbi Londona u kom će Čelsi na svom “Stamford Bridžu” ugostiti ekipu Arsenala.\nČelsi: Da li su “plavci” mogli više ove sezone?\nNakon titule evropskog šampiona, Čelsi je želeo da posle duže vremena dođe i do trofeja u Premijer ligi, ali već negde na sredini prvenstva je bilo jasno da od toga neće biti ništa.\nTreba napomenuti da je ova sezona krenula fenomenalno i dugo su se “plavci” nalazili na deobi prvog mesta na tabeli, međutim kako je vreme prolazililo tako je i četa Tomasa Tuhela pružala sve slabije partije pa se u ovom trenutku tim sa “Stamford Bridža” nalazi na trećem mestu na tabeli uz čak dvanaest bodova manjka u odnosu na prvoplasirani Mančester Siti, uz podatak da tim iz Londona ima i meč manje.\nČelsiju je realno ostalo da i definitivno potvrdi plasman na jednom od prva četiri mesta što će ovom timu doneti plasman u Ligu šampiona, a svakako da je upravo to bio primarni cilj i ove sezone.\nU prošlom kolu najkvalitetnijeg ranga engleskog fudbala Čelsi je demolirao Sautempton na gostovanju a taj duel je završen rezultatom 0:6.\nOvog vikenda “plavci” nisu igrali svoj meč u Premijer ligi, ali su zato izabranici Tomasa Tuhela u polufinalu FA Kupa bez većih problema savladali Kristal Palas.\nNa londonskom Vembliju pred više od 76.000 gledalaca Čelsi je poveo u 65. minutu golom Rubena Loftusa-Čika, a pobedu je obezbedio Mejson Maunt u 76. minutu, posle dodavanja Tima Vernera.\nAktuelni šampion Evrope će u finalu 14. maja na Vembliju igrati protiv Liverpula, koji je u subotu pobedio Mančester siti sa 3:2, a ono što je veoma zanimljivo da su Liverpul i Čelsi ove godine igrali u finalu Liga kupa, kada su „crveni“ pobedili posle izvođenja jedanaesteraca 11:10.\nTo će biti prvi put još od sezone 1992/1993 da dve iste ekipe u sezoni igraju u finalu engleskog Liga kupa i FA kupa.\nŠto se tiče izostanaka, Tomas Tuhel za ovaj meč sa Arsenalom neće moći da računa na Čilvela i Hadson-Odoija, dok su pod velikim znakom pitanja Kovačić i Barkli.\nArsenal: “Tobdžije” zapale u krizu u najgorem mogućem trenutku!\nVećim delom prvenstva su fudbaleri Arsenala igrali na veoma visokom nivou, međutim, deluje da je ekipa koju sa klupe predvodi Mikel Arteta u najgorem mogućem trenutku ušla u seriju loših rezultata.\nNaime, trenutno se tim iz Londona nalazi na šestom mestu na tabeli uz tri boda manjka u odnosu na Totenhem koji se nalazi na četvrtoj poziciji, koja je ujedno i poslednja koja na kraju prvenstva donosi plasman u Ligu šampiona.\nNažalost, na tri poslednja susreta “tobdžije” su doživele isto toliko poraza a poslednji se desio u prošlom kolu kada je Sautempton, na čijem je čelu srpski biznismen Dragan Šolak, uspeo da prekine niz mečeva bez pobede, pa je u 32. kolu Premijer lige kod kuće savladao Arsenal sa 1:0.\nJedini gol na tom meču postigao je Bendarek u finišu prvog poluvremena a gosti iz Londona su uputili čak 23 udarca ka golu protivnika, ali je na kraju na snazi ostao rezultat iz 44. minuta.\nPre toga je četa Mikela Artete doživela neočekivan poraz na svom terenu protiv Brajtona, a taj duel je završen rezultatom 1:2.\nKada su u pitanju mečevi u gostima do sada su fudbaleri Arsenala odigrali petnaest mečeva i u tom periodu ostvarili sedam trijumfa, isto toliko poraza i samo jedan remi.\nU prvom delu sezone je Arsenal na svom terenu poražen od Čelsija kada je bilo 0:2, ali treba napomenuti da su pre tog duela izabranici Mikela Artete u međusobnim duelima sa aktuelnim šampionom Evrope ostvarili čak tri trijumfa uz jedan remi, zbog čega sasvim sigurno tim iz Londona u veoma lepom raspoloženju dolazi na “Stamford Bridž”.\nKada je u pitanju sastav tima, Mikel Arteta neće moći da računa na Lakazeta, Partija i Tiernija, dok je pod velikim znakom pitanja Tomijašu.\nAko se prisetimo nekoliko prethodnih mečeva, videćemo da su “tobdžije” na pet poslednjih međusobnih susreta ostvarile čak tri trijumfa, jedan remi i samo jedan poraz i to u prvom delu ovogodišnjeg izdanja Premijer lige kada je bilo 0:2.\nPo svemu sudeći, Čelsi će sezonu završiti na trećem mestu na tabeli pošto ima veliku prednost u odnosu na četvrtoplsasirani Totenhem, a Siti i Liverpul su nedostižni, pa zbog svega toga blagu prednost na ovom susretu dajemo gostujućoj ekipi kojoj su bodovi preko potrebni, pa vam predlažemo da probate sa duplom šansom X2 za koju je kladionica Meridianbet pripremila kvotu 1.84.\nDeluje da bi moglo da bude golova na obe strane na “Stamford Bridžu” zbog čega vam toplo preporučujemo da probate sa igrom GG koju Meridianbet plaća sa kvotom 1.92.\nZa kraj, deluje da bi četa Mikela Artete konačno mogla da nakon pet vezanih susreta u prvenstvu postigne dva ili više golova na gostovanju kod Čelsija, i zato vam hrabro preporučujemo da probate sa igrom G2+ za koju je Meridianbet pripremio fenomenalnu kvotu 3.65.\nSAMO U MERIDIANU – IGRAJTE ZA KATAR i obratite pažnju na najveće kvote na svetu\nTiket dana (sreda, 20.04.2022)


Pravila o privatnosti - Bianca Perionica Vesa\nOva pravila o privatnosti (Pravila o privatnosti) uspostavljaju načine na koje Perionca veša Bianca može da prikuplja i obrađuje Vaše podatke o ličnosti. U tekstu ovih Pravila o privatnosti: “mi”, “nas”, “naš/a/e” označava Perionicu veša Bianca , kao pravni subjekat. “stranica/internet stranica” podrazumeva internet stranicu koju posećujete ili sa kojom ste povezani; i “Vi” i […]\nOnline - poručivanje\nOva pravila o privatnosti (Pravila o privatnosti) uspostavljaju načine na koje Perionca veša Bianca može da prikuplja i obrađuje Vaše podatke o ličnosti.\n“mi”, “nas”, “naš/a/e” označava Perionicu veša Bianca , kao pravni subjekat.\n“stranica/internet stranica” podrazumeva internet stranicu koju posećujete ili sa kojom ste povezani;\n“Vi” i “Vaš/Vaša/Vaše” označava Vas, osobu koja ulazi u interakciju sa nama, posluje sa nama, ili posećuje našu stranicu.\nTime što posećujete našu interet stranicu, sarađujete sa nama, prijavljujete se za naše usluge ili na drugi način stupate u interakciju sa nama, možemo da prikupimo ili obradimo Vaše podatke o ličnosti. Mi smo vrlo posvećeni tome da štitimo i sačuvamo u tajnosti bilo kakve informacije koje su na taj način prikupljene, kao i tome da se uvek pridržavamo važećih zakona.\nAdresa: Vojvode Stepe 251, 11010 Beograd, Srbija\nPodaci koje možemo da prikupljamo\nMožemo da prikupljamo i obrađujemo samo Vaše podatke o ličnosti koje ste nam dali, ili iz javno dostupnih izvora.\nPrikupljamo i obrađujemo Vaše podatke o ličnosti:\nda biste bili u toku sa našim poslovnim aktivnostima i događajima. Ove informacije mogu da uključuju Vaše ime, adresu, e-adresu, broj telefona, funkciju, ime kompanije i druge relevantne informacije;\nda bismo poboljšavali našu internet stranicu. Te informacije mogu da uključuju Vašu IP adresu, geografsku lokaciju, informacije o Vašem uređaju, tip pretraživača, izvor sa kog ste pristupili stranici, trajanje posete, operativni sistem, broj pregleda stranica, koje stranice ste pregledali i slične infomacije. Za više informacije o kolačićima, molimo pogledajte član 11 u nastavku;\nda bismo Vam slali promotivne poruke koje se odnose na naše aktivnosti. Te informacije mogu da uključuju Vaše ime, adresu, e-adresu, broj telefona, funkciju, ime kompanije i druge relevantne informacije;\nizvršenje ugovora zaključenog sa Vama, u skladu sa članom 6(1)(b) Opšte uredbe o zaštiti podataka o ličnosti (GDPR), na primer kada ste u poslovnom odnosu sa nama ili kad od nas tražite izvršenje usluge ili informaciju o istoj;\nnaš legitimni interes u skladu sa članom 6(1)(f) GDPR, na primer naša želja da poboljšamo internet stranicu; da vas obaveštavamo o našim poslovnim aktivnostima i akcijama;\nVaše podatke o ličnosti ne otkrivamo drugim kompanijama niti pravnim licima, niti ih smemo predati ili proslediti u bilo koje svrhe bilo kom trećem licu.\nPrenos Vaših podataka o ličnosti van EU/EEZ\nVaše podatke o ličnosti ne otkrivamo drugim kompanijama niti pravnim licima van EU/EEZ, niti ih smemo predati ili proslediti u bilo koje svrhe bilo kom trećem licu.\nPreduzimamo mere predostrožnosti da zaštitimo Vaše podatke o ličnosti od gubljenja, zloupotrebe i neovlašćenog pristupa, otkrivanja, izmene i uništenja. Preduzeli smo odgovarajuće tehničke i organizacione mere da zaštitimo informacione sisteme na kojima čuvamo Vaše podatke o ličnosti.\nOsim izvesnih izuzetaka i ograničenja predviđenih važećim propisima, imate pravo da zahtevate pristup Vašim podacima o ličnosti, da Vaši podaci budu ispravljeni ili obrisani, kao i da uložite prigovor na obradu i na prenos podataka. Takođe imate pravo da ne budete predmet odluke koja je bazirana isključivo na automatskoj obradi, ukljujući profilisanje, što proizvodi pravne posledice ili utiče na Vas značajno.\nAko želite da iskoristite bilo koje od gore navedenih prava ili imate bilo kakvo pitanje o tome, molimo da nas kontaktirate slanjem poruke na adresu: office@servisbianca.com\nKoristimo kolačiće da bismo obezbedili da od naše internet prezentacije dobijete maksimum. Pomoću kolačića možemo takođe da prikupljamo i informacije o tome kako koristite našu internet stranicu i o Vašem ponašanju na internetu. Ta vrsta prikupljenih informacija može da uključuje Vaše prethodno odredište, vrstu pretraživača, operativni sistem, korišćeni pretraživač, kao i trajanje vaše posete internet stranici. . O kolačićima možete da pročitate više na adresi http://www.allaboutcookies.org/.\nOva Pravila o privatnosti možemo da ažuriramo s vremena na vreme. Ažurirana Pravila o privatnosti postavljaćemo na odgovarajuće internet stranice Perionice Bianca, ili ćemo Vam ih na zahtev slati.\nUkoliko imate bilo kakva pitanja, mi smo tu...\nIzaberite željenu vrstu usluge:\nPRANJE PEGLANJE HEMIJSKO ČIŠĆENJE\nAll rights reserved © Bianca 2022


Obraćanje predsjednika Opštine Pljevlja Igora Golubovića nakon održanog sastanka Opštinskog tima za zaštitu i spašavanje – Portal RTPV\nNaslovna / Vijesti / Društvo / Obraćanje predsjednika Opštine Pljevlja Igora Golubovića nakon održanog sastanka Opštinskog tima za zaštitu i spašavanje\nObraćanje predsjednika Opštine Pljevlja Igora Golubovića nakon održanog sastanka Opštinskog tima za zaštitu i spašavanje\nRTPV 24. Marta 2020.\tDruštvo Ostavite komentar 222 pregledi\nDanas je održan redovan sastanak Opštinskog tima za zaštitu i spašavanje na kome su bili prisutni svi članovi.\nOpštinski tim kontinuirano prati i sprovodi sve mjere i preporuke Nacionalnog koordinacionog tima za zarazne bolesti ali i istovremeno prepoznaje specifične potrebe za njihovo sprovođenje na lokalnom nivou. Prije nego što pređem na informisanje o konkretnim mjerama i aktivnostima koje sprovodimo ili koje smo sve sproveli još jedan put želim da naglasim da je ovo borba svih nas za naše najmilije, odnosno naše familije i u toj borbi se ne prepoznaje nacionalna, vjerska ili bilo koja društvena pripadnost pa i politička opredjeljenost.\nDragi sugrađani, želim da vas uvjerim da svi mi kao odgovorni ljudi radeći javne poslove preduzimamo i na nacionalnom i lokalnom nivou mjere i aktivnosti najbolje što znamo i u najboljoj namjeri jer u krajnjem radimo to radi nama najbližih. Zato i koristim ovu priliku da pohvalim jako veliki doprinos vas koji ste ostali doma i tako dali svoj doprinos sprovođenju mjera i poštovanju preporuka vezanih za situaciju koju nameće pandemija korona virusa COVID 19. Zbog toga vas još jednom molim da i dalje budete odgovorni i shvatite ozbiljnost situacije sa kojom se sa manje uspjeha bore i mnogo bogatija i naprednija društva od našeg i pozivam one neodgovorne pojedince da se suzdrže i najmanjeg pokušaja unošenja panike, širenja dezinformacija za rad jeftinih i kratkoročnih ciljeva ili ličnih frustracija. Zato je i jedan od zaključaka današnje sjednice i poziv svim predstavnicima medija ali i onim koji aktivno svoje mišljenje saopštavaju javno putem društvenih mreža da dva puta razmisle prije iznošenja neke informacije ili je bar provjere sa druge strane nadležnih organa.\nNa današnjem sastanku je analizirano sprovođenje mjera utvrđenih na prethodnim sastancima koje uključuju kontrolu zabrane upotrebe javnih površina za okupljanje, korišćenje stadiona i trim staze, dječijih igrališta i sportskih terena.\nPohvaljeni su naši sugrađani koji su i pored striktnih vjerskih i drugih lokalnih običaja sproveli obrede sahranjivanja u najužem porodičnom krugu.\nTakođe je istaknuto da opština već raspolaže sa tri objekta za potencijalni karantin sa preko 60 mjesta, a posebno ističem i pozitivan odgovor koji smo dobili od pljevaljskih hotelijera za ustupanje svojih objekata za potencijalne lokacije za karantin tako da nam je i tu na raspolaganju preko 30 soba i oko 90 ležajeva.\nSva komunalna preduzeća rade na održavanju javnih površina, dezinfekciji pristupnih puteva javnim objektima, bankama i prodavnicama i pružaju usluge grijanja, odnosno u punom kapacitetu ostvaruju javni interes. Zato vas poštovani sugrađani molim da nastavite da pokazujete odgovoran građanski odnos kao korisnici usluga komunalnih preduzeća jer i od ispunjavanja vaših obaveza zavisi njihov rad.\nZahvaljujemo se i vrijednim sugrađankama koje obavljaju posao gerontodomaćica kao i brojnim volonterima koji su se javili Crvenom krstu koji će organizovati njihov rad. Posebno ističem i naše sugrađanke koje su se uključile na poziv lokalne uprave za izradu zaštitnih maski, tako da su naše kolege zahvaljujući njima već dobile isporuku maski do momenta kad će stići nabavke od proizvođača.\nNa samom kraju želim da vas obavijestim da je Opština Pljevlja od sutra obezbijedila besplatan broj telefona „1511“, koji će građanima biti dostupan svaki dan od 08 do 20 časova radi pružanja svih neophodnih informacija iz djelokruga rada lokalne uprave i lokalnih komunalnih preduzeća i javnih ustanova. Ovaj servis građani ne treba da shvate kao zamjenu za besplatni broj Instituta za javno zdravlje i Nacionalnog koordinacionog tijela koji je otvoren za komunikaciju sa građanima u vezi sa korona virusom.\nPoštovani građani želim da u vaše ali i u svoje ime pohvalim odgovoran i mukotrpan rad naših zdravstvenih radnika, prije svega epidemiologa dr Biljane Čarkilović i sanitarnog inspektora dr Olivere Miler, ali i svih ostalih zdravstvenih radnika kao i pripadnika policije, komunalne policije, naše vojske, a posebno se zahvaljujem svima vama koji poštujete najvažniju preporuku koju svaki dan ponavljamo a to je: OSTANIMO DOMA.\nPredhodno Podgorička firma DOO Slavisan dezinfikovala sve značajne ustanove u Pljevljima\nSledeće Čak 18 novih slučajeva zaraženih korona virusom u Crnoj Gori


Srpsko-albanski odnosi na Kosovu: Dezintegracija Kosova na severu\n06.09.2018 Kosovska Mitrovica\nFoto: Novi magazin / Ljubiša Mijačić\nNazvati nivo diskriminacije prema Srbima na Kosovu aparthejdom, bilo bi verovatno nepristojno prema žrtvama ugnjetavanih u Južnoafričkoj Republici u prošlom veku, ali srazmerno dobu i ulozi međunarodne zajednice na Kosovu – aparthejd nije prejaka reč. Zašto integracija Srba u kosovsko društvo nije uspela..\npiše Ljubiša Mijačić\nOd dolaska NATO trupa sever Kosova se odupire naporima da se integriše u kosovsko društvo. Uz manje ili veće incidente u Kosovskoj Mitrovici, sve do unilateralnog proglašenja nezavisnosti Kosova, ovaj prostor je uglavnom prepušten sebi i Republici Srbiji na staranje, pošto su problemi južno od Ibra bili dovoljno izazovni za Unmik administraciju.\nMotiva za integraciju severa nije nedostajalo ni u ranija vremena, ali se uglavnom ispoljavalo u vidu ulazaka u posed vlasništva kompanija Trepča, preduzeća Ibar Lepenac (jezero Gazivode) i trafo-stanice Valač, čije pojedine elemente i “legitimne” predstavnike i danas možemo naći. Paralelno, južno od reke Ibar, međunarodna zajednica je širom zatvorenih očiju posmatrala uzurpaciju i uništavanje imovine, nasilje, proterivanje ljudi, skrnavljenje spomenika kulture, pa i pravoslavnih grobalja. Srbi su potpuno nestali iz urbanih sredina, povukli su se u “enklave”, a i tamo su danas nevidljivi i smetnja većinskom stanovništvu.\nISKUSTVO: Iz iskustva mogu da zaključim da je najviši nivo saradnje i integracije severa Kosova bio u trenutku nakon Čović – Hakerup sporazuma. Iako prelazi nisu bili “integrisani” kao danas, protok robe bio je moguć samo ukoliko se razduži na jednom punktu i zaduži na drugom. Ovakav mehanizam i efikasnost nikada kasnije nije ponovljen, pa danas osim promene percepcije i retorike, u praksi imamo manji nivo saradnje nego pre 2008. godine.\nIntegracija sudstva, policije, civilne zaštite i učešće Srba u političkim procesima danas se na Kosovu više vide kao trošak, pretnja ili kao primer loših praksi, pa se na Kosovu s nostalgijom podseća na nivo saradnje u vreme koalicije sa Srpskom liberalnom strankom (SLS). Radeći na poslovima koji su direktno povezani sa procesima integracija, svedok sam da se od 2015. godine do danas trend integracije kreće unazad i situacija na severu nije ništa bolja nego u vreme pre ulaska ROSU jedinice na sever 2011, ali o tome niko ne govori javno.\nNa severu je mnogo investirano nakon lokalnih izbora 2013, ali od 2015. godine do danas, koliko je meni poznato, nije potpisan nijedan Memorandum o razumevanju sa EU za neki značajan infrastrukturni projekat, a za pojedine su čak povučena sredstva. Neko bi mogao da primeti da je od tada EU imala uvid u ove trendove i mogućnosti koje su danas u opticaju. Analizirajmo neke uzroke iz prošlosti i posledice.\nPOPUNJAVANJE VAKUUMA: Neposredno nakon kumanovskog sporazuma, OVK je u centralnom Kosovu, nakon povlačenja srpske vojske i policije, potpuno ispraznio urbani prostor od Srba. Kada je nekolicina samoorganizovanih ljudi, dobro poznatih Mitrovčanima, stala na Ibarski most u Kosovskoj Mitrovici, niko od njih u tom trenutku nije imao velike ciljeve koji se danas eksploatišu u međunarodnim krugovima.\nCiljevi su bili mali i jednostavni – da se spreči nestanak Srba iz ove male urbane oaze koja čini jedva petinu teritorije grada. Paradoksalno, u to vreme ta grupa ljudi nije imala podršku Republike Srbije, čak su pojedinci zbog neprihvatanja novih rasporeda u centralnoj Srbiji bili sudski gonjeni. Iako je sukob Srba iz Kosovske Mitrovica sa trupama Kfora bio čest, učestalije su pripadnici trupa francuskog Kfora svoje puščane cevi usmeravali ka južnoj Mitrovici. Veton Suroi (knjiga “Zmijske noge”) tvrdi da je delovanje OVK nakon sukoba Kosovu napravilo nepopravljivu štetu, bez posebnog osvrtanja na sever Kosova.\nJa bih rekao da je delovanje OVK na jugu definisalo “Sever Kosova”.\nPARALELNI CILJEVI: Politička elita na Kosovu imala je svoje prioritete i sever Kosova nakon neuspešnih prodora na ibarskom mostu nije više bio značajan cilj. Uporedo sa iseljavanjem Srba, OVK se fokusirao na političke protivnike, odnosno već instalisane političke predstavnike Albanaca, uglavnom iz redova Rugovine partije Demokratski savez Kosova (DSK). Međunarodni predstavnici su procenili da bi sukob sa radikalnim strujama na Kosovu mogao da proizvede kontraefekat ciljevima zbog kojih se krenulo u bombardovanje SRJ, te se tako stvorio spor, ali jasan trend smene elita na Kosovu, gde su umerene snage zamenjene političarima koji su svoj politički kapital stekli učešćem u ratu.\nJedina suštinska opozicija ovakvoj eliti danas je pokret Samoopredeljenje, koji, nažalost, pokazuje još izrazitiju militantnu prirodu i koji, osim deklarativno, nema ništa da ponudi srpskoj zajednici na Kosovu, naročito na severu.\nNASTAJANJE “PARALELNIH INSTITUCIJA”: Međunarodni predstavnici na Kosovu imali su svoje prioritete i sve češće svoju ulogu stavljali u službu (potreba) političkih elita u Prištini, dok su politički predstavnici sa severa Kosova jačali institucionalne veze sa Republikom Srbijom.\nPolitički predstavnici na severu Kosova imali su legitimitet stečen na lokalnim izborima 2002. godine koje je organizovao OEBS. Zbog srpskog bojkota lokalnih izbora 2007, Unmik je uredbom priznao njihov status, ali je termin “paralelne institucije” već bio u širokoj upotrebi.\nDva su ključna momenta u periodu i nakon unilateralnog proglašenja nezavisnosti Kosova. Prvi se desio maja 2008 godine kada su organizovani prvi lokalni izbori na severu Kosova po zakonima Republike Srbije. Drugi je Referendum na severu Kosova 14. i 15. februara 2012. godine sa pitanjem: -da li prihvatate institucije takozvane republike Kosovo? Pokazaće se da je delovanje lokalnih institucija na Kosovu od ovog momenta bilo ograničeno, a međunarodne institucije zvanično nisu smele/htele da komuniciraju sa predstavnicima Srba.\nMeđunarodni predstavnici su paralelno radili na integraciji Srba južno od Ibra i otvoreno podržavali kreiranje političke opcije Srba (SLS) i administrativne kancelarije u severnoj Mitrovici, vršeći pritisak na Republiku Srbiju radi njihove zaštite, što je dodatno podizalo frustraciju severa Kosova. Kao posledicu svega toga, sever Kosova se sve više udaljavao od centralnih vlasti na Kosovu i međunarodnih predstavnika na Kosovu.\nZAJEDNIČKA DESTINACIJA I NJENA ULOGA: Podsticajna sredstva u službi integracije imaju poražavajuće rezultate, naročito nakon potpisivanja Briselskog sporazuma. Pojedinačno i kumulativno, EU kancelarija na Kosovu je bez pemca najveći donator na severu Kosova i svoju karijeru sam izgradio angažovanjem na više različitih projekata EU na terenu. Ono što baca senku i što je definisalo današnje odnose EU i lokalnih predstavnika jeste način na koji su sredstva plasirana u kritičnom trenutku kada je integracija bila cilj, a primera je nekoliko. Navedimo jedan: Nakon učešća Srba na lokalnim i parlamentarnim izborima na Kosovu, Kancelarija EU na Kosovu je objavila IPA Grants for the North šemu. Ukupno je distribuirano oko 9,5 miliona evra na 76 projekata, a uslov kvalifikovanosti u svim lotovima bila je geografska pripadnost aplikanata u opštinama na severu Kosova.\nSamo u opštini Zubin Potok dodeljeno je 12 grantova, od kojih je devet korisnika iz sela Čabra, gde žive isključivo Albanci. Kumulativno manje od osam odsto populacije Zubinog Potoka iz albanske zajednice povuklo je više od 56 odsto sredstava u opštini Zubin Potok u ovoj podsticajnoj šemi koja je namenjena integraciji Srba u kosovsko društvo.\nBlokiranje i opstrukcija rada mehanizma Fond za sever, koji je realizovan iz prihoda prikupljenih na prelazima Brnjak i Jarinje, proisteklog iz Briselskog sporazuma, još je jedan dokaz odsustva interesa političkih elita na Kosovu da se sever Kosova integriše. Uloga EU predstavnika u Bordu Fonda za sever trebalo je da bude odlučujući faktor u odlučivanju, ali odluke nikada nisu bile donošene većinski već konsenzusom. Ministar finansija Kosova, član Borda, često je opstruirao rad Fonda pretnjama da neće potpisati izvršenje budžeta prema opštinama. Više od godinu dana tokom 2016. i 2017. Bord nije održao niti jedan jedini sastanak i sredstva su bila blokirana.\nEvropska unija se u potpunosti stavila na stranu kosovske elite po pitanju postavljanja spomenika Caru Lazaru u Kosovskoj Mitrovici i mogućem premeštanju spomenika Arsenija Čarnojevića u Zubinom Potoku, dajući preveliki značaj tim temama koje bi istorijski trebalo da opterećuju odnose Srba i Turaka, a ne Srba i Albanaca. Posledice ovakvih i drugih aktivnosti kreirale su nepoverenje i umanjile uticaj EU na terenu, što se može videti na projektu rekonstrukcije mosta na Ibru i pešačke zone u ulici Kralja Petra u Kosovskoj Mitrovici. Dolazak Federike Mogerini u Mitrovicu nije postigao nikakav efekat i situacija je do dana današnjeg nepromenjena.\nOvaj uzrok dezintegracije zaslužuje daleko veći prostor jer je gotovo nemoguće opisati nivoe institucionalne ili administrativne diskriminacije Srba na Kosovu. Nepoštovanje prava na jezik i pismo ima komične razmere, do te mere da “vanzemaljci” (jedan prevod “illegal alien” sa engleskog na srpski) imaju veća prava od Srba, a “Njeno Veličanstvo” (prevod “Her Excellency President Jahjaga”) može vas pozvati na službeni prijem.\nAko ste Srbin sa Kosova i ukoliko ste venčani nakon juna 1999. godine, vaš brak se ne priznaje, a vaša deca su vanbračna. Da biste svoj venčani status registrovali u matičnim knjigama Kosova, morali biste prvo doneti potvrdu da ste slobodnog bračnog stanja, znači morali biste prvo da se razvedete u Srbiji, a zatim da se venčate po kosovskom sistemu.\nZa Albance venčane u dijaspori ovaj princip se ne primenjuje, dok će za Srbe u bilo kojoj opciji supruga (kulturološki razlozi) na kraju imati dva važeća identiteta. Pomislite samo koje nevolje mogu imati bračni parovi i deca pri dokazivanju vlasništva (ukoliko neki roditelj premine), nalaženje posla u državnim institucijama, pa i otvaranje računa u banci! Lično sam angažovao kvalifikovane osobe sa severa Kosova koje nisu imale uredna dokumenta, a primanja bi se izvršavala na ime njihovih rođaka sa urednim dokumentima.\nDonedavno priznavanje srpskih vozačkih dozvola nije bilo moguće, a od januara ove godine uredbom je dozvoljena zamena dokumenata, ali samo za one koje su svoje vozačke dozvole stekli pre septembra 2016, i to na ograničen rok koji je prošao pre nekog vremena.\nSrpske tablice sa Kosova (KM PR i dr.) nemaju “roming” na Kosovu i ukoliko pređete reku Ibar s takvim autom, rizikujete trajnu zaplenu. Ako i vozite uredno registrovan auto južno od Ibra, vozite ga oprezno i sporo, pa kao taksista koji me je vraćao iz Gračanice, rizikujete da napravite kolonu i opet dobijete kaznu za vožnju od 52 km/h u zoni ograničenja 50 km/h, i to baš na dan kada sam bio najbliži uverenju da “možda” Albanci i zaslužuju nezavisno Kosovo.\nOvih dana Srbi sa Kosova mogu preregistrovati svoje automobile sa srpskih tablica na kosovske, ali bez prava otuđenja do šest godina, tako da se nikome (pa ni meni) ne isplati da to uradi.\nSrbi penzioneri koji su se odselili sa Kosova iz bilo kojeg razloga, a imaju pravo na penziju na Kosovu, zbog smanjenja troškova i selektivne provere, i to baš u srpskim sredinama, izgubili su penziju, dok Albanci sa Kosova koji su u dijaspori i “lažni” veterani – o kojima se u medijima ovih dana mnogo govori – uredno dobijaju primanja.\nSrbima je ograničen pristup tržištu Kosova i nivo ekonomskog nacionalizma izoluje Srbe južno od Ibra isključivo kao potrošače, dok je na severu Kosova situacija drugačija i Albanci sa Kosova su prisutni kao jeftina radna snaga. Doskora u poreskoj službi niste mogli naći info-pult na srpskom jeziku. Ne tako davno, ukoliko ste Srbin, da biste se bolje raspoznali na putu kao meta, pri registraciji biste dobili registarske oznake sa BG slovnim oznakama na kraju.\nAko imate firmu ili pogon južno od reke Ibar, veće su šanse da će vam na vrata pokucati finansijska kontrola ako ste Srbin. Srbi nemaju prava da se na verske svečanosti okupe u svoje crkve i manastire. Srbi nemaju pristup uzurpiranoj imovini i postoje primeri gde vlasnici Srbi moraju da plate porez na imovinu i račune za komunalne usluge, ali ne na svoje ime već na ime uzurpatora. Ukoliko ste adekvatnog uzrasta i ne želite da prodate imovinu uzurpatoru, moguće je da, ukoliko budete dostupni, završite u zatvoru zbog optužnice za navodni ratni zločin.\nNazvati nivo diskriminacije prema Srbima na Kosovu aparthejdom, bilo bi verovatno nepristojno prema žrtvama ugnjetavanih u Južnoafričkoj Republici u prošlom veku, ali srazmerno dobu u kojem živimo, dostignućima i poimanju sloboda u ovom vremenu – ali najvažnije, ulozi međunarodne zajednice na Kosovu – aparthejd nije prejaka reč. Kao posledica, sever Kosova je ostao oaza gde su Srbi južno i severno od reke Ibar uživali bar neke slobode. I bez uzdržavanja valja priznati da su koristili resurse oba sistema, naročito nakon Briselskog sporazuma.\nINTEGRACIJA ILI BOLJE SUTRA: Možda je najznačajniji element odsustva integracije severa Kosova u posledicama racionalnih izbora i makroekonomskih činjenica. Postoji li primer u istoriji civilizacije gde se jedna zajednica, bez upotrebe sile, iz ekonomski dominantne ekonomije integrisala u zajednicu sa inferiornom ekonomijom? Da li je logična integracija bez obećanja “boljeg sutra”, a da primeri iz sredina južno od reke Ibar nisu nimalo privlačni Srbima na severu? Iako oligopolni sistem vlasti nad severom Kosova ima velike prednosti u vidu nesrazmerne javne potrošnje, na duži rok nema nikakve dileme da je javni izbor i mišljenje građana u potpunosti identično kao i kada je izraženo na referendumu 2012. godine.\nSever Kosova se i dalje odupire pritiscima u integraciji kao i ranije u nekim periodima, neretko i protiv interesa zvaničnog Beograda. Sever je internacionalizovao pitanje Srba na Kosovu i, po svemu sudeći, ovaj geografski prostor će biti ključni deo rešenja budućih srpsko-albanskih odnosa na Kosovu. Integracija severa je nakon 2015, a naročito danas, čini se, neizvodiv proces bez upotrebe sile jer je, po mom mišljenju, Rubikon pređen i svi akteri na Kosovu, a najviše kosovsko društvo i elite, snose deo odgovornosti zbog toga.


NSinfo: Hafington post: Srbija zemlja vrsnih programera\nHafington post: Srbija zemlja vrsnih programera\nBeograd postaje popularno sedište inovativnih tehnoloških kompanija koje ovde pronalaze vrsne programere sa evropskim mentalitetom, izvrsnim znanjem engleskog jezika i sjajnim smislom za humor, navodi američki "Hafington post".\nOvaj list svrsta Srbiju medju pet svetskih zemalja koje nude najkvalitetnije kadrove za pokretanje visokotehnološkog poslovanja, a u tekstu koji potpisuje autorka Milena Milićević ističe se da je naša zemlja samo u 2015. godini "izvezla" softverske usluge u visini od 678,3 miliona evra.\nKako se procenjuje, 30.000 programera u Srbiji bi odmah moglo da počne da radi za platu dvostruko veću od državnog proseka, navodi se u tekstu.\nImajući u vidu da preduzetnički sistem nastavlja da se razvija kroz formalno i neformalno obrazovanje, u budućnosti bi trebalo očekivati još uspešnih preduzeća osnovanih u Srbiji, zaključuje "Hafington post".\nU tekstu pod naslovom "Pet zemalja u kojima možete da osnujete tehnološke kompanije i diviti se umetnosti", pored Srbije se navode Švajcarska, Singapur, Holandija i zemlje Karipskog regiona.\nizvor: Hafington post, agencije, foto: blackzheep/freedigitalphotos.net\n... ap vojvodina, budućnost, izvoz, Novi Sad, posao, programiranje, srbija, tehnologija


Elektrokrajina: Rok za potpisivanje ugovora o snabdijevanju ističe za dva dana – mojKontakt portal – Radio Televizija Kontakt\nElektrokrajina: Potpisani ugovori sa 54% kupaca\nElektrokrajina: Rok za potpisivanje ugovora o snabdijevanju ističe za dva dana\nPortparol “Elektrokrajine” Predrag Klincov rekao je da, nakon isteka ovog roka, preduzeće ima pravo da kupcima koji nisu ispunili zakonsku obavezu obustavi isporuku struje.\n“Elektrokrajina` je do sada potpisala ugovore o snabdijevanju sa 60 odsto od ukupnog broja kupaca sa svog distributivnog područja koje pokriva 21 lokalnu zajednicu u Republici Srpskoj”, rekao je Klincov.\nOn je pojasnio da se prava kupca koja se regulišu ugovorom prvenstveno odnose na obezbjeđenje ugovorene količine, snage i kvaliteta preuzete električne energije.\n“Sklapanje ugovora je besplatno, a potpisivanje ugovora sa `Elektrokrajinom` ne ograničava kupca u pravu njegove odluke o promjeni snabdjevača u budućem periodu sa kojim će, u tom slučaju, takođe morati potpisati ugovor o snabdijevanju”, kaže Klincov, prenose agencije.\nOn je dodao da kupci električne energije ugovore o snabdijevanju mogu potpisati u prostorijama lokalnih elektrodistribucija, kao i u sjedištu “Elektrokrajine” u centru Banjaluke.\nSve dodatne informacije u vezi sa sklapanjem ugovora o snabdijevanju kupci mogu dobiti posredstvom kol-centra “Elektrokrajine” na broj 051/247-100 ili lično u uslužnom centru u radnim jedinicama lokalnih elektrodistribucija i u sjedištu “Elektrokrajine”.\nZa jednu kašiku meda 12 pčela radi cijeli život\nPoklon Republike Srpske: Večeras u Beogradu postavljanje spomenika Gavrilu Principu


Partizan u Sloveniji, povratak "otpisanog" - Sportske.net\nPartizan u Sloveniji, povratak "otpisanog"\nFudbaleri Partizana danas kreću na drugi deo priprema u Sloveniji, gde će odigrati četiri pripremne utakmice uoči početka nove sezone.\nOn je neuništiv - Radnički doveo i bivšeg napadača Partizana?"Crno-beli" spisak za Sloveniju, evo na koga Milošević ne računa!"Parni valjak" proradio u Ugljeviku, Milošević pun utisaka nakon pobede nad Zvijezdom!Prva pobeda Partizana, novajlija pogodio na debiju!Partizan na Zvijezdu, Savo proba novajlije i povratnike (SASTAVI)\nKako se navodi na sajtu Partizana, ekspedicija crno-belih posle prepodnevnog treninga kreće u Sloveniju, gde će biti smeštena u hotelu Habakuk na Pohorju.\nNa pripreme putuju: Stojković, Stevanović, Kljajić, Popović, Miletić Nemanja, Pešukić, Marković, Dinga, Ostojić, Pavlović Strahinja, Vujačić, Urošević, Šehović, Smiljanić, Šćekić, Zdjelar, Stevanović Filip, Pavlović Lazar, Ivanović, Tošić, Suma, Ožegović, Rikardo, Lutovac, Milosavljević, Lakčević, Jovanović i Stanojlović.\nKao što vidite, na spisku se nalazi Slobodan Urošević koji nije prošao pripreme na Zlatiboru, ali na spisku nema Armina Đerleka.\nFudbaleri Partizana će 3. jula igrati prvu pripremnu utakmicu protiv slovenačkog drugoligaša Rogoške, a tri dana kasnije protiv Olimpije, na stadionu Stožice u Ljubljani.\nZa 10. jul zakazana je utakmica protiv Bordoa i igraće se u Klagenfurtu, dok će crno-beli poslednju utakmicu na pripremama odigrati 13. jula protiv madjarskog prvoligaša Pakšija.


Borča se sprema da bude veliki IT centar - www.lobi-info.rs\n11. marta 2019. 11. marta 2019.\nKako je u Kini potpisan ugovor za izgradnju naučno-industrijskog parka u Borči, izvesno je da će se uskoro pejzaž Borče, Ovče, Krnjače i ostalih naselja leve obale potpuno promeniti.\nLeva obala Dunava se od močvare, kako je ranije izgledala, pretvara u ozbiljni i najmoderniji IT centar u regionu, koji će nadamo se doneti mnogo dobrih stvari.\nStanovnici naselja leve obale imaće korist od naučno-industrijskog parka u smislu povećane vrednosti placeva, stanova i kuća, a pored toga ozbiljno će biti povećana i zaposlenost u ovom delu grada.\nMinistar za inovacije Nenad Popović sastao se sa predsednikom kineske kompanije „Čajna roud end bridž korporejšn“ (CRBC) Du Fejem.\nPredsednik kineske kompanije CRBC Du Fej je izrazio zadovoljstvo dinamikom pregovora i pripreme dokumenata čije usvajanje prethodi otpočinjanju projekta izgradnje Industrijskog parka u Beogradu.\nMinistar ukazuje da će izgradnja ovog parka, u kojem će raditi preko hiljadu kompanija, i gde će biti otvoreno blizu deset hiljada novih radnih mesta, pružiti dodatni podsticaj daljem inovacionom i tehnološkom razvoju Srbije.\nIstiče se da se u ovom trenutku vode intenzivni pregovori sa kineskom stranom o osnivanju zajedničke kompanije koja će upravljati ovim projektom, kao i o usaglašavanju Ugovora o razvoju i biznis plana.\nMinistar ističe da je Srbija zadovoljna što se ovaj projekat realizuje zajedno s kineskim partnerima, koji, prema njegovim rečima, imaju ogromno znanje i iskustvo kada je u pitanju izgradnja i upravljanje industrijskim parkovima.\nKako se navodi između srpskih i kineskih partnera izgrađen je visok nivo poverenja koje daje garancije da će realizacija ovog projekta biti uspešna.\n15. jula 2021. 15. jula 2021.\n11. marta 2019. u 19:50\nZa pocetak dom zdravlja ili kanalizacija sasvim dovoljni\n12. marta 2019. u 22:43\nI gimnazija/ srednja skola na 100000 stanovnika ne bi bilo zgorega. Posto su gradjani leve obale to vec nekoliko puta platili kroz poreze i doprinose.


RTCG - Radio Televizija Crne Gore - Nacionalni javni servis :: Svijet :: Abortus zabranjen, kazne i do 99 godina zatvora\nU AMERIČKOJ DRŽAVI NOVI ZAKON 16. 05. 2019. 10:36 >> 10:43 2\nU AMERIČKOJ DRŽAVI NOVI ZAKON\nAbortus zabranjen, kazne i do 99 godina zatvora\nGuvernerka američke države Alabame potpisala je zakon o abortusu, najstroži o tom pitanju u SAD kojim vršenje abortusa postaje krivično djelo u skoro svim slučajevima.\n"Za mnoge koji podržavaju ovaj predlog zakona, on je moćan testament dubokog uvjerenja ljudi u Alabami da je svaki život dragocen i da je svaki život sveti poklon od boga", rekla je guvernerka Kej Ajvi u saopštenju objavljenom sinoć.\nZakonodavci u jugoistočnoj američkoj saveznoj državi usvojili su zakonski predlog u utorak, čime su pokrenuli pravnu bitku o mjeri, koja je sada postala najstrožiji zakon o abortusu u SAD.\nPristalice zakona žele da daju konzervativcima u Vrhovnom sudu SAD šansu da ukinu prava na abortus za cijelu zemlju, ali demokrate i borci za prava na abortus kritikovali su zakon kao šamar za žene glasače.\nSenat Alabame u kojem većinu čine republikanci, glasao je sa 25 glasova za i šest protiv, da se izvođenje abortusa u bilo kojem stadijumu trudnoće proglasi prekšajem kažnjivim sa do 99 godina ili doživotnim zatvorom, za onog koji ga sprovodi, iako žene koje bi tražile ili se podvrgle abortusu, ne bi bile kažnjene. Jedini izuzetak bi bilo ukoliko je zdravlje žene ozbiljno ugroženo.\nSenatori su odbacili pokušaj da se u zakonski predlog doda izuzetak za slučaj silovanja ili incesta.\nZabrana će stupiti na snagu za šest mjeseci, ali se očekuje da će protiv nje biti podnijeta tužba da se spriječi zaustavljanje pristupa abortusu.\nOni koji podržavaju zakon kažu da je on napisan tako da pokrene zakonsku proceduru, koja bi mogla da dovede do toga da Vrhovni sud SAD ukine istorijsku odluku iz 1973. godine, takozvana odluka Rou protiv Vejda, kojom je na federalnom nivou u SAD legalizovan abortus. Oni se nadaju da će ovim podstaći da Vrhovni sud SAD ponovo razmatra pravo na abortus.\nGuvernerka Ajvi je priznala da zakon kratkoročno neće moći da bude primijenjen. Čak i oni koji podržavaju zakon kažu da očekuju da će biti blokiran u nižim sudovima, dok se budu borili do Vrhovnog suda.\nOhrabreni novim konzervativnim sudijama koji su ušli u Vrhovni sud SAD, protivnici abortusa u više američkih država pokušavaju da ospore dozvolu za abortus koja važi za cijelu zemlju. Američke države Kentaki, Misisipi, Ohajo i Džordžija nedavno su odobrile zabranu abortusa od trenutka kada se čuje otkucaj srca fetusa, što može da se desi oko šeste nedjelje trudnoće. Zakon u Alabami ide dalje i zabranjuje abortus potpuno.\nBorci za prava na abortus su najavili da će brzo krenuti sa tužbama.\nNevrijeme u SAD uvertira pred oluju koja će pogoditi V. Britaniju\nNajmanje pet ljudi poginulo u nevremenu u SAD-u\nDvije žene ubijene, dječak povrijeđen u pucnjavi\n04. 02. 2020. 0\nHaotičan start za demokrate, republikanci slave


Šefovi država i vlada zemalja Evropske unije su danas u Rimu usvojili Deklaraciju o budućnosti Unije u kojoj naglašavaju da će EU “ostati nepodeljena”, “napredovati različitim brzinama i snagom u istom pravcu” i “biti otvorena za one evropske zemlje koje poštuju i ulažu napore da uvreže naše vrednosti”.\nU Deklaraciji se ukazuje na to da je “Evropska unija sučeljena s neviđenim izazovima, kako na svetskoj, tako i na unutrašnjoj ravni, a to su regionalni sukobi, terorizam, sve veći migracioni pritisci, protekcionizam i socijalne i ekonomske nejednakosti”.\n“Mi smo rešeni”, poručuju lideri EU, “da se suočimo sa svetom koji se brzo menja i da našim građanima zajamčimo bezbednost i nove mogućnosti”.\n“Uniju ćemo učiniti snažnijom i otpornijom kroz još veće jedinstvo i solidarnost među nama i uz poštovanje zajedničkih pravila”, piše u dokumentu u kojem se kaže da su prve zemlje Unije pre 60 godina, “prebrodivši tragedije svetskih sukoba, odlučile da se ujedine i obnove naš kontinent iz pepela” i stvore svetsku ekonomsku silu, zajedničke institucije na prostoru slobode i demokratije.\nKljučna tačka Deklaracije, oko koje su postojale velike nesuglasice među partnerima u EU zbog straha da bi to značilo stvaranje dve kategorije članica, ipak je usvojena i glasi: “Delovaćemo zajedno, uz različite brzine i snagu ako je potrebno, ali uvek u istom pravcu, kao i u prošlosti, saglasno Ugovorima (o EU) i uz otvorena vrata onima koji budu želeli da nam se postepeno pridruže”.\n“Naša Unija je nepodeljena i nepodeljiva”, istakli su šefovi država ili vlada EU.\nOni su naglasili da “u idućoj deceniji želimo Uniju koja će biti bezbedna, napredna, konkurentna, održiva i socijalno odgovorna, s voljom i sposobnošću da odigra ključnu ulogu u svetu i sučeli se s globalizacijom”.\nCilj je “bezbedna Evropa i Unija u kojoj će se svi građani da osećati bezbednim i slobodno se kretati, u kojoj će spoljne granice biti zaštićene”, politika prema migrantima delotvorna, odgovorna, dok će “Evropa odlučno suzbijati terorizam i organizovani kriminal”.\nEvropski lideri su takođe naglasili da će učiniti sve da EU bude snažnija na svetskoj pozornici, da podstiče stabilnost i boljitak u svojoj okolini, da to bude “Unija spremna da preuzme veću odgovornost u razvijanju konkurentnije i više integrisane odbrambene industrije… uz saradnju i dopunjavanje s NATO”.\n(27. mart 2017.)


Mogućnosti proširenja pravne saradnje sa Španijom\nMinistarka pravde u Vladi Republike Srbije Maja Popović razgovarala je danas sa ambasadorom Kraljevine Španije u Srbiji Raulom Bartolomeom Molinom o unapređenju pravne saradnje dveju zemalja i putu Srbije ka Evropskoj uniji, sa akcentom na vladavini prava i Poglavlju 23.\nSagovornici su ocenili da su odnosi dveju država na visokom i prijateljskom nivou, kao i da je saradnja u oblasti pravosuđa dobra, ali da postoji prostor za njeno unapređenje i proširenje.\nMinistarka je istakla da je prioritet Vlade Srbije ulazak u EU, poručivši da je Srbija apsolutno posvećena Poglavlju 23 i da se mnogo radi i na polju ljudskih prava, borbe protiv korupcije i poboljšanja uslova u pravosuđu.\nNastojimo da promenimo sve što će nas učiniti evropskom državom kako bismo dostigli demokratske standarde u 21. veku. U tom smislu, mnogo toga je već urađeno, promenili smo brojne zakone u skladu sa preporukama EU, a predstoje i ustavne promene, naglasila je Popović.\nOna je podsetila na to da je pravna saradnja Srbije i Španije regulisana bilateralnim ugovorima, kao i multilateralnim konvencijama kojima su pristupile obe države.\nPopović je u ime Vlade Srbije izrazila zahvalnost na podršci koju Španija pruža Srbiji na putu ka EU, kao i na principijelnom stavu u vezi sa očuvanjem teritorijalnog integriteta i suvereniteta naše zemlje.\nAmbasador Španije je pohvalio velike napore koje Srbija ulaže na polju usklađivanja svog zakonodavstva sa evropskim standardima.\nMolina je ukazao na to da Španija podržava proces evropskih integracija Srbije i da zagovora proširenje EU jer je to najveća garancija stabilnosti čitavog regiona, ali i ekonomskog prosperiteta.\nMinistarka trgovine, turizma i telekomunikacija u Vladi Republike Srbije Tatjana Matić razgovarala je danas sa ambasadorom Slovenije u Srbiji Damjanom Bergantom o razvoju saradnje u oblastima turizma i trgovinske razmene.\nTom prilikom je konstatovano da je Slovenija jedna od najznačajnijih turističkih destinacija srpskih državljana i veoma važan spoljnotrgovinski partner.\nNaime, kako je ukazano, u poslednjih deset godina dve zemlje beleže konstantan rast trgovinske razmene, koja je dostigla obim od milijardu i 167 miliona evra u 2020. godini, uprkos pandemijskim okolnostima.\nSagovornici su izrazili očekivanje da će u narednom periodu biti sprovedena uspešna imunizacija, koja bi trebalo da omogući bolju privrednu i ekonomsku bilateralnu saradnju.\nPosebno je bilo reči o potencijalima banjskog turizma u Srbiji i mogućnostima partnerstva dveju zemalja u razvoju ove turističke grane.\nIntenziviranje saradnje sa Slovenijom u oblasti odbrane\nPotpredsednik Vlade Republike Srbije i ministar odbrane Nebojša Stefanović ocenio je danas u razgovoru sa ambasadorom Slovenije Damjanom Bergantom da odnose dveju zemalja karakteriše razvijena saradnja u brojnim oblastima.\nStefanović je podsetio na to da je saradnja sa Evropskom unijom, kao i sa njenim članicama, jedan od prioriteta Ministarstva odbrane, kako u bilateralnom tako i u multilateralnom formatu.\nOn je istakao opredeljenje Srbije za intenziviranje saradnje sa Slovenijom u oblasti odbrane uvažavajući obostrani interes, posebno kada je u pitanju vojno-vojna i vojnoekonomska saradnja.\nPotpredsednik Vlade je izrazio očekivanje da će se tokom ove godine realizovati susret ministara odbrane dveju zemalja, ukoliko to epidemijska situacija dozvoli.\nBergant je naveo da Slovenija preuzima predsedavanje Evropskoj uniji od juna ove godine i da će jedan od ciljeva tokom predsedavanja biti i pomoć zemljama regiona u procesu evrointegracija.\nOn je preneo podršku Slovenije Srbiji u tom procesu i angažovanju pod okriljem Zajedničke bezbednosne i odbrambene politike.\nTakođe, ambasador je čestitao Srbiji na uspešnoj vakcinaciji stanovništva protiv koronavirusa i na stvaranju mogućnosti da građani mogu da biraju između više vakcina.\nSrbija posvećena unapređenju saradnje sa Turskom u oblasti kulture\nPotpredsednica Vlade Republike Srbije i ministarka kulture i informisanja Maja Gojković sastala se danas sa ambasadorom Republike Turske u Srbiji Tanžuom Bilgičem.\nGojković i Bilgič su istakli da su politički odnosi između dve zemlje veoma dobri i razvijeni, o čemu svedoče i redovni susreti predsednika Aleksandra Vučića i Redžepa Tajipa Erdogana.\nPotpredsednica Vlade je naglasila da je Srbija posvećena unapređenju saradnje u oblasti kulture sa Turskom, jačanju institucionalne saradnje i saradnje srodnih ustanova, kao i razvoju odnosa u oblasti kinomatografije i audio-vizuelnog stvaralaštva.\nSagovornici su istakli značaj očuvanja zajedničkog kulturnog nasleđa i u tom kontekstu razgovarali o realizaciji konkretnih projekata rekonstrukcije, među kojima su obnavljanje parnog kupatila Braće Krsmanović na Dorćolu u Beogradu i Bajrakli džamije.\nBilo je reči i o intenzivnoj saradnji u prethodnom periodu tokom mandata Gojković na mestu predsednice Narodne skupštine Republike Srbije.\nGojković je izrazila zahvalnost na inicijativi da poseti Tursku, navodi se u saopštenju Ministarstva kulture i informisanja.


SAD razočarane činjenicom da Iran nije ispoštovao rezoluciju UN\nSaopštenje direktora Medjunarodne agencije za atomsku energiju, Mohameda El Baradeja, da Iran nije ispunio rok koji su mu UN postaile za obustavljanje programa obogaćivanja uranijuma nije predstavljalo iznenadjenje za administraciju predsednika Buša, koja se već nekoliko dana konsultuje sa saveznicima o mogućim dodatnim sankcijama Teheranu. Portparol Stejt departmenta, Tom Kejsi, izjavio je da je za žaljenje što iranski lideri nastavljaju da prkose interesima sopstvenog naroda, odlučivši se na, kako je rekao, “negativan pristup” u nuklearnom sporu.\n“To je propuštena prilika za iransku vladu i propuštena prilika za iranski narod. Mislim da je sasvim jasno da iranski narod želi da saradjuje sa ostatkom sveta i da ne želi da ima prepreke na tom putu - ekonomski, politički, i na druge načine. Ali, mere koje je donela iranska vlada sve je više udaljavaju od integracije u medjunarodnu zajednicu.”\nMedjunarodna agencija za atomsku energiju objavila je svoj izveštaj po isteku roka od 60 dana koji je Savet bezbednosti UN postavio za obustavljanje iranskog programa obogaćivanja uranijuma pod pretnjom dodatnih sankcija pored, onih koji su već uvedene za nuklearni i raketni program Teherana i za osobe koje su angažovane u tim programima. Kejsi je rekao da je državni sekretar Kondoliza Rajs razgovarala o mogućim dodatnim sankcijama sa evropskim kolegama prilikom jučerašnjeg sastanka u Berlinu, dok je podsekretar Nikolas Berns bio u kontaktu sa kolegama iz stalnih članica Saveta bezbednosti UN i Nemačke. Te zemlje su krajem prošle godine ponudile Iranu niz povlastica, uključujući pomoć u mirnodopskom korišćenju nuklearne energije u zamenu za obustavljanje obogaćivanja uranijuma i drugih aktivnosti za koje se veruje da bi mogle da budu povezane sa proizvodnjom nuklearnog oružja. Portparol Kejsi je rekao da ta ponuda i dalje važi, kao i ponuda SAD za direktne pregovore sa Iranom koji bi obuhvatili i druga pitanja.\n“SAD nikad nisu izjavile niti su pokušale da spreče Iran da koristi nuklearnu energiju za proizvodnju električne energije i druge mirnodopske ciljeve. Ali, svi u medjunarodnoj zajednici su ubedjeni da Iran nastoji da postigne i druge ciljeve svojim nuklearnim programom i potrebno je da pruži uveravanja medjunarodnoj zajednici da ne koristi taj program kao paravan za razvoj nuklearnog oružja.”\nMada je pomenuta rezolucija Saveta bezbednosti UN usvojena jednoglasno 23. decembra tome su prethodili naporni pregovori, a portparol Kejsi je rekao da će SAD nastojati da izdejstvuju dodatne sankcije - kako u okviru UN, tako i van njega, sa savezničkim vladama. Bušova administracija je zavela i sopstvene sankcije iranskim bankama i drugim institucijama za koje se veruje da su povezane sa nuklearnim programom a pozvala je evropske i azijske saveznike da preduzmu slične korake.


Kurs ruskog jezika za samostalno učenje 2 - Grupa autora - jezici: knjiga | KorisnaKnjiga.com\nRUSKI JEZIK 1 i 2 sadrže 10+10 jednosatnih audio kaseta ili CD-a i udžbenik sa rečnikom\nČetrdeset lekcija, iz prvog dela, obrađuje znanje početnih i srednjih kurseva, a četrdeset lekcija drugog dela obrađuje znanja viših kurseva i konverzacije, sa ukupnim fondom od 3600 reči (1800 po delu)\nKurs obrađuje kompletna znanja: pismenost, gramatiku, fonetiku i sintaksu...\nAutori su nosioci katedri na Beogradskom Univerzitetu, a spikerima je jezik kursa maternji jezik.\nKursevi su rađeni po metodu Katedre za strane jezike Visokih vojnih škola, autora gđe Eve Kraus Srebrić, a suizdavač projekta sa JUGOVIDEOM je VOJNOIZDAVAČKI ZAVOD.\nKurs je metodološki i uz priloge, kao komplet jedan i dva, namenjen za apsolutno samostalno učenje jezika. Preko 50.000 polaznika, koji su pomoću ovog izuzetnog učila savladali strani jezik, garancija su uspeha.\nJOŠ NEŠTO ne manje značajno, KUĆNA ŠKOLA STRANIH JEZIKA namenjena je celoj porodici, prijateljima i ostaje kao trajno porodično vlasništvo. Uštedeće Vam vreme pohađanja kurseva i značajan novac. Za cenu jednog kursa recimo samo početnog 1, u prvom delu KUĆNE ŠKOLE dobijate 4 kursa (Početni 1 i 2 i srednji 1 i 2) i još Vam kurs ostaje za porodicu i prijatelje.\nIzdanja kurseva Vojnoizdavačkog zavoda i Jugovidea su među najuspešnijim metodama učenja stranih jezika u Evropi. Za cenu kursa samo jednog nivoa u školi stranih jezika, dobijate najkvalitetnijeg kućnog profesora za sve nivoe znanja (od početnog do konverzacijskog).\nAko poštujete metodsko uputstvo koje dobijate uz komplet, uspeh je zagarantovan. Za tri meseca savladaćete prvi, a za šest meseci i drugi deo odabranog kursa jezika.\nstara cena: 11.000 din\nSrednji kurs ruskog jezika za samostalno učenje (instant)\nKurs ruskog jezika za samostalno učenje (Talk now)\nKurs češkog jezika za samostalno učenje (Talk now)\nPovez: zaštitna kutija\nDostupnost: Rok isporuke za ovaj naslov je 7-10 dana\nKljučna reč: kurs ruskog jezika, učenje ruskog jezika


25.06.2019 / 12:37 BiH - Predsjednica RS\nPredsjednica Republike Srpske (RS) Željka Cvijanović razgovarala je, u okviru posjete Sjedinjenim Američkim Državama, sa državnim sekretarom Merilenda Džonom Vobensmitom i predsjednicom Doma delegata savezne države Merilend Adrian Džons.\nSagovornici su ocijenili da postoji mogućnost, kao i zajednički interes, da se saradnja RS-a i Merilenda podigne na viši nivo, posebno u oblasti zdravstva, obrazovanja i zaštite životne sredine, saopćeno je iz kabineta entitetske predsjednice.\nNa sastanku je izraženo zadovoljstvo dosadašnjom, kako je rečeno, dobrom saradnjom RS-a i Merilenda u oblasti zdravstva, a koja se temelji na osnovu protokola o saradnji koji su potpisali Univerzitetska bolnica Džon Hopkins i Ministarstvo zdravlja i socijalne zaštite RS-a.\nTokom sastanka sa zvaničnicima Merilenda, Cvijanović je istakla da je BiH decentralizovana država, te da je pretpostavka njenog funkcionisanja i političke stabilnosti saradnja različitih nivoa vlasti, kao i legitimno predstavljanje sva tri konstitutivna naroda na zajedničkom nivou.\nDržavni seketar Vobersmit upoznao je Cvijanović o istoriji i tradiciji Merilenda, kao i o upravljanju i načinu odlučivanja u ovoj američkoj saveznoj državi.


Endangering animals we are endangering ourselves - Zaštita životinja\nU nedelju, 20. decembra 2015. godine, u organizaciji Društva za zštitu životinja i prirode Đurđevo, održana je po drugi put svečana dodela priznanja za humanitarni rad u oblasti zaštite životinja.\nPohvalnice, novčane nagrade kao i nagrade u vidu knjiga i opreme za životinje, primili su: Dragana Jovanović, Marina Milović, Dragan Beljin, Zorica Damjanović, Milica Krstić, Katarina Dimitrijević, Danijela Čobić i Aleksandar Jovanović.\nPredsednica društva Đurđevo, Monika Brukner, odlučila je da i ove godine uruči nagrade osobama koje nesebično pomažu životinjama.\n- Ja imam duboko poštovanje prema tim ljudima i zato sam odlučili da im na ovaj način pokažem pažnju i poštovanje. Poslednjih godina ima sve više mladih, dece koja misle i rade dobro za životinje – kazala je ona tom prilikom.\nPored dodele priznanja, okupljanje je predstavljalo priliku za razmenu iskustava i sumiranje prethodno postignutih rezultata u vezi sa zaštitom životinja i prirode. Stoga su manifestaciji učestvovali i brojni drugi gosti, među kojima su bili najbolji učenici đurđevačke osnovne škole sa kojima radimo edukaciju iz oblasti zaštite životinja, te predstavnici različitih udruženja za zaštitu životinja.\nUčesnici manifestacije, koji nesebično rade na pomoći ugroženim životinjama , prisutne su skrenuli pažnju na sve učestalija zlostavljanja i zanemarivanja napuštenih kućnih ljubimaca i podsetili na to da čovek nije na vrhu lestvice života i da ugrožavajući druga bića zapravo ugrožava sebe.


Kim Džong Un - Sputnjik Srbija\n07:50 22 Oktobar 2020\nTramp pisao Kimu: Impresioniran sam vašim naporima da zaštitite narod\nAmerički predsednik Donald Tramp uputio je pismo severnokorejskom lideru Kim Džong Unu u kojem je izrazio želju za saradnjom u borbi protiv koronavirusa, objavila je severnokorejska državna agencija KCNA.\nVojska Južne Koreje u stanju pripravnosti, Severna Koreja ispalila dva projektila\nSeverna Koreja je ispalila dva nepoznata projektila u pravcu Japanskog mora, što je izazvalo zabrinutost zvaničnog Seula, saopšteno je iz Južnokorejskog Komiteta šefova štabova.\nUloga Trampovog „vanzemaljskog broda“ u mirovnom sporazumu sa Kimom\nPriča o „vanzemaljskom brodu“ nesvakidašnjeg oblika uzburkava javnost od 14. novembra 2004. godine, kada su letelicu prvo zapazili američki piloti sa nosača borbenih aviona „Nimic“, a kasnije i drugi.\nKremlj: Tramp i Kim Džong Un još nisu odgovorili na poziv na Paradu pobede\nMoskva za sada nije dobila odgovore predsednika SAD Donalda Trampa i severnokorejskog lidera Kim Džong Una na poziv da prisustvuju obeležavanju 75. godišnjice Pobede u Velikom otadžbinskom ratu, rekao je portparol ruskog predsednika Dmitrij Peskov.\nSi-En-En: Kim pripremio „božićni poklon“ Americi\nSeverna Koreja planira da primeni oštru politiku prema SAD, koja uključuje, između ostalog, i odustajanje od pregovora o denuklearizaciji, saopštava Si-En-En pozivajući se na izvor blizak severnokorejskom rukovodstvu.\nSeverna Koreja odgovorila Trampu: Nemamo šta da izgubimo\nSeverna Koreja nema šta da izgubi, poručeno je danas iz Pjongjanga, nakon što je američki predsednik Donald Tramp upozorio da bi lider Kim Džong Un mogao da izgubi sve ako nastavi sa svojim neprijateljskim aktivnostima.\nFoto-priča: Kim Džong Un na belom konju posetio „svetu planinu“\nVođa Severne Koreje Kim Džong Un dojahao je na konju na planinu Paektu, koja se nalazi u severnom delu zemlje i koja ima veliki simboličan značaj za dinastiju Kim.\nNe voli samo rakete: Kim Džong Un posećuje banje u izgradnji\nVođa Severne Koreje naredio je rušenje nekoliko južnokorejskih hotela, obišao je fabriku medicinske opreme i čak prisustvovao vojnoj vežbi.\nKim ruši simbol odnosa Severa i Juga\nSevernokorejski lider Kim Džong Un naredio je rušenje južnokorejskih hotela i drugih turističkih objekata na Dijamantskoj planini, poznatoj kao Kumgang u Severnoj Koreji, zato što Seul ne želi da nastavi sa svojim turističkim turama na toj lokaciji i tako prekrši međunarodne sankcije.\nŠta je Kim Džong Una interesovalo tokom posete Rusiji\nLidera Severne Koreje Kim Džong Una je tokom prve posete Rusiji u aprilu ove godine interesovalo bukvalno sve, a to putovanje bilo je zavet njegovog oca, izjavio je ruski ambasador u Pjongjangu Aleksandar Macegora.\nBoris Džonson i Kim Džong Un pozvani na obeležavanje 75. godišnjice Pobede\nRusija je pozvala britanskog premijera Borisa Džonsona i lidera Severne Koreje Kim Džong Una na obeležavanje jubileja, 75. godišnjice Pobede u Drugom svetskom ratu, rekao je novinarima pomoćnik ruskog predsednika Jurij Ušakov.\nKim raketama upozorio Ameriku\nSevernokorejski lider Kim Džong Un izjavio je da su poslednja testiranja raketa Severne Koreje upozorenje za Vašington i Seul i odgovor na njihove zajedničke vojne vežbe, javila je Centralna telegrafska agencija Koreje (CTAK).\nKim nadgledao novo testiranje raketa\nLider Severne Koreje Kim Džong Un nadgledao je juče još jedno testiranje višestrukog sistema za lansiranje raketa koji bi mogao da poveća sposobnost Pjongjanga da napadne ciljeve u Južnoj Koreji i američke baze u toj zemlji, javila je danas severnokorejska zvanična agencija KCNA.\nTramp prokomentarisao fizički izgled Kim Džong Una\nAmerički predsednik Donald Tramp je istakao da je imao sjajan sastanak sa severnokorejskim liderom Kim Džong Unom ovog vikenda i dodao da se raduje „ponovnom susretu sa njim uskoro“.\nTramp posle sastanka sa Kimom: Ne sviđaju mi se sankcije — ali ostaju\nLider Severne Koreje Kim Džong Un završio je pregovore sa predsednikom Sjedinjenih Američkih Država Donaldom Trampom u demilitarizovanoj zoni između dve korejske države i vratio se u Severnu Koreju preko vojno-demarkacione linije.\nTramp i Kim se rukovali u demilitarizovanoj zoni Korejskog poluostrva (video)\nLideri Sjedinjenih Američkih Država i Severne Koreje, Donald Tramp i Kim Džong Un sastali su se u nedelju i prvi put u istoriji rukovali preko vojno-demarkacione linije koja razdvaja Korejsko poluostrvo na dva dela.\nTramp u nedelju sa severnokorejskim liderom\nAmerički predsednik Donald Tramp izjavio je da mu je rečeno da severnokorejski lider Kim Džong Un želi da se u nedelju sastane sa njim i zvaničnici pripremaju kratki sastanak u demilitarizovanoj zoni.\n07:48 „Sojuz“ sa tri člana posade vratio se na Zemlju /video/\n07:23 Šef američke obaveštajne službe: Rusija i Iran došli u posed informacija o biračima u SAD\n07:17 Uvodi se PCR test za ulazak u zemlju? Danas vanredni sastanak Kriznog štaba


(FENA) - Predsjedavajući Predsjedništva Bosne i Hercegovine Šefik Džaferović izrazio je nadu, uoči posjete članova Predsjedništva Bruxellesu, da će se intenzivirati put BiH ka Evropskoj uniji, posebno jer je urađeno nekoliko stvari od 14 prioriteta definiranih u Mišljenju Evropske komisije.\nNapomenuo je da postoji i plan kako pristupiti rješenju ostalih prioriteta i o tome će, kaže, obavijestiti zvaničnike u Bruxellesu.\n- Ova posjeta je da se još jednom potvrdi i pobudi evropski put BiH i kod nas u BiH kada su u pitanju naše institucije, ali i u Evropskoj uniji, odnosno kada su u pitanju institucije EU - naglasio je.\nMišljenja je da je na snazi trenutno opstrukcija u radu Vijeća ministara, podsjećajući da je cijela godina bila potrebna da bi se usvojio Godišnji nacionalni plan (ANP) koji je od BiH tražio NATO te je na snazi bio zastoj u radu parlamenta i Vijeća ministara iako tada ministri nisu bili iz SNSD-a.\nNažalost, istakao je, u BiH postoje neke snage koje su spremne da opstruiraju rad institucija ne bi li postigli neke ciljeve te je ponovio da im je to uzaludan posao, zbog čega se i nada da će se svi okrenuti reformama i ispunjavanju bh. obaveza i na EU i NATO putu kako bi svima bilo bolje u BiH.\nPredsjedavajući Predsjedništva Bosne i Hercegovine Šefik Džaferović i članovi Predsjedništva BiH Milorad Dodik i Željko Komšić odlaze u zvaničnu posjetu Bruxellesu gdje će se sastati sa predsjednikom Evropskog parlamenta Davidom Marijom Sassolijem.\nPlaniran je i radni ručak sa komesarom za evropsku politiku susjedstva i pregovore o proširenju Oliverom Varhelyjem te susrest sa potpredsjednikom Evropske komisije i visokim predstavnikom za vanjske poslove i sigurnu politiku Josephom Borrellom.


Razgovarli ambasador Božović i Milan Knežević\nTanjug 12. oktobra 2020. 16:12\nPODGORICA – Ambasador Srbije u Podgorici Vladimir Božović sastao se danas s predsednikom DNP Milanom Kneževićem, i tom prilikom izjavio da je uveren da će nova vlada Crne Gore znacajno unaprediti odnose dve susedne zemlje.\nKnežević je, kako je saopšteno, upoznao ambasadora sa njihovim viđenjem političkog stanja i prilika u Crnoj Gori nakon parlamentarnih izbora, u kojima je ta stranka kao deo Demokratskog fronta i koalicije Za budućnost Crne Gore ostvarila, zajedno sa druge dve opozocione koalicije, istorijsku pobedu.\nKnežević je, navodi se, istakao da je za njih prioritet svih prioriteta formiranje nove vlade u kojoj bi i oni preuzeli odgovornost i dali svoj doprinos rešavanju nagomilanih problema gradana i države Crne Gore.\n„Odgovornim, strucnim, iskrenim radom i ljudima koje imaju, žele pokazati kako se isto tako odgovorno, strucno i iskreno može raditi bolje i sa mnogo više rezultata nego do sada. Nikakve lične i partijske interese ne žele stavljati iznad narodnih i državnih, sa jasnim osećajem o svojoj snazi i ulozi, kako u dosadašnjoj borbi za bolju i pravedniju državu, tako i mestu i značaju u novoj Skupštni Crne Gore”, istakao je Knežević.\nNaglasio je da je potrebno puno raditi na najboljim mogućim odnosima dve, po njemu, najbliže i bratske države i kroz zajedničke, ali istinske evropske integracije i vrednosti promovisati principe pravde, istine i demokratije.\nBožović je rekao da je došao kao prijatelj da se u ime Srbije zahvali Kneževiću, i preko njega svim clanovima DNP-a, na dosadašnjem odnosu i pažnji prema srpskom narodu, njegovoj crkvi, jeziku, pismu, kao i samoj Srbiji.\nIstakao je da je veoma ohrabren i zadovoljan ovim što je čuo i da daje punu podršku ovako razboritim i odgovornim stavovima, a koji ce dovesti do formiranja nove Vlade Crne Gore – koja će, uveren je, značajno raditi na unapredenju odnosa Srbije i Crne Gore.\nDrago mu, kazao je, da je Knežević istakao važnost zajedničkog evropskog puta Srbije i Crne Gore i međusobne podrške i pomoći na tom putu, kao i spremnosti da tome i on lično, i stranka koju vodi, daju puni doprinos.\nBožović je izrazio nadu da će se ceniti svačiji rad, iskrena žrtva i zalaganje za promene.\n„Uz visoku svest i odgovornost prema velikim očekivanjima građana koji zaslužuju život dostojan čoveka u evropskoj porodici naroda kojoj Srbija i Crna Gora, nesumljivo, pripadaju“, zaključio je Božović.


Nakon što je opozicija napustila Sjednicu skupštinska većina bez diskusije usvojila sve tačke Dnevnog reda\nNaslovna Hercegovina Trebinje Nakon što je opozicija napustila Sjednicu skupštinska većina bez diskusije usvojila sve...\nNastavak Pete Sjednice Skupštine Grada Trebinja obilježilo je napuštanje opozicionih odbornika u znak protesta zbog hapšenja Nebojše Vukanovića, narodnog poslanika u NSRS i lidera Liste za pravdu i red.\nPo dobijanju informacije o Vukanovićevom hapšenju, Đorđe Vučinić, šef odborničkog kluba Liste za pravdu i red podijelio je sa kolegama odbornicima vijest, a svi prisutni opozicioni odbornici napustili su Sjednicu, kako je u prvi mah najavljeno, privremeno. Međutim, nakon puštanja Vukanovića na slobodu odbornici opozicije odlučili su da se ne vrate na nastavak zasjedanja trebinjske Skupštine.\nPrije odlaska opozicionih odbornika viđena je zanimljiva diskusija na temu Agrarnog fonda, gdje je Đorđe Vučinić iznio zanimljive podatke o velikim gubicima prouzrokovanim slabim rodom, te plaćanju sadnica raznih kultura po znatno višoj cijeni od cijene u redovnoj prodaji, u poljoprivrednim apotekama. U toku ove tačke Dnevnog reda do odbornika opozicije stigla je informacija o hapšenju Nebojše Vukanovića, pa je odlučeno da se, u znak protesta, napusti Sjednica. Nebojša Vukanović pušten je na slobodu tri satanakon hapšenja, a podršku ispred Policijske uprave Trebinje pružili su mu kolege sa Liste za pravdu i red, trebinjski opozicioni odbornici, narodni poslanici Ljubiša Krunić, Tomica Stojanović i Nedeljko Glamočak, te Mirko Šarović, predsjednik Srpske demokratske stranke, kao i građani koji su se spontano okupili u malom broju.


Izvor: NoviMagazin.rs, 26.Nov.2020, 17:50\nPrivredna komora Srbije (PKS) pokrenula je Vajber zajednicu "Čuvarkuća – Stvarano u Srbiji" putem koje su dostupne sve važne informacije o projektu usmerenom na podršku domaćim proizvodima i proizvođačima, saopšteno je danas.\nPredstavnici kompanija koji žele da svojim proizvodima konkurišu za žig kao i svi zainteresovani mogu da se uz pomoć Vajber zajednice informišu o aktuelnostima u okviru projekta, uslovima i kriterijumima neophodnim za "Čuvarkuću" i da dobiju >> Pročitaj celu vest na sajtu NoviMagazin.rs << odgovore na sva važna pitanja, poručeo je iz PKS-a.\n"Ponosni smo na činjenicu da je ovaj projekat, od jedinstvene važnosti za našu ekonomiju, prepoznao široki komunikacijski potencijal naše platforme otvaranjem zajednice 'Čuvarkuća – Stvarano u Srbiji'", izjavili su predstavnici aplikacije.\nOni su dodali da će popularnost, bezbednost i lako primenljiva funkcionalnost aplikacije Vajber koristiti PKS, srpskim kompanijama i zainteresovanoj javnosti da na najbolji način promovišu i ustanove najviše standarde proizvodnje i plasmana robe srpskih komapnija na domaćem i svetskom tržištu.\nU saopštenju se navodi da je "Stvarano u Srbiji" jedan je od ključnih projekata koje PKS realizuje u saradnji sa privredom sa ciljem da podrži domaće proizvođače i proizvode i unapredi svest potrošača o značaju njihove kupovine.\nIz PKS su podsetili da se žig "Čuvarkuća" dodeljuje na tri godine, proizvodima koji u svom sastavu imaju 80 odsto domaćih resursa, sa mogućnošću resertifikacije.\nZa "Čuvarkuću" je u prethodnih nekoliko meseci kandidovno više od 600 proizvoda od kojih je 393 prošlo kompletnu proceduru i već ponelo ovu oznaku.\nBeta: PKS pokrenula Viber zajednicu 'Čuvarkuća – Stvarano u Srbiji'\nAdvertiser-Serbia.com: Vajber zajednica „Čuvarkuća – Stvarano u Srbiji”


Home / Srebrenica•Bratunac / Dešavanja / Drugi ciklus radionica za žene Srebrenice i Bratunca\nUdruženje “Sara-Srebrenica” počela je drugi ciklus radionica za žene, ukrašavanje predmeta u dekupaž tehnici u okviru projekta Kreativno preduzetništvo za žene iz Srebrenice i Bratunca.\n“U drugom krugu prijavilo se 15 žena koje će pored tehnike dekupaž proći obuku iz oblasti Kreativnog preduzetništva za žene. Predmete koje smo do sada izradili naćiće se u katalogu koji ćemo da izradimo a mnogo predmeta je predstavljeno na nekoliko manifestacija u Srebrenici i Bratuncu kao što su “Dani maline” u Bratuncu, manifestacije “Kao nekad prije” i druge”, rekla je Stana Medić, Udruženje “Sara-Srebrenica”.\nOvim programom biće obuhvaćeno 30 žena iz Srebrenice i Bratunca dok je interesovanje za ovaj vidi obuke bilo veliko.\nOvaj projekat traje sedam mjeseci a podržao ga je Njemački savez visokih narodnih škola (DVV International) – kancelarija u BiH koja više od 12 godina sarađuje sa Udruženje “Sara-Srebrenic” u projektima koji pružaju cjeloživotno učenje, obrazovanje odraslih.


Nove mere u borbi protiv koronavirusa u Srbiji\nZa škole u Srbiji na snazi je mera preporučene bolje higijene, Foto: (ilustracija), (AP Photo/Petr David Josek)\nU Srbiji je potvrđen još jedan slučaj zaraze koronvirusom, tako da je ukupan broj zaraženih porastao na 19, a većina utakmica, koncerata, pozorišnih predstava i drugih okupljanja su otkazana. Juče je Vlada Srbije odlučila da se zabrane javna okupljanja na javnim mestima u zatvorenim prostorima gde se okuplja više od stotinu ljudi. Ali za sada nema odluke da se prekine rad škola.\nNeke od novih mera od jutros se odonose na poboljšanje u snabevanju namirnicama, pomoć penzionerima i nabavka dodatnih resporatora.\nVlasti: Nema koronavirusa u Crnoj Gori, male šanse da tako ostane\nKako bi se odgovorilo na povećanu tražnju potrošača za pojedinim namirnicama i artiklima u uslovima prouzrokovanim virusom Covid-19, Grad Beograd suspendovao je na mesec dana rešenje o posebnom režimu saobraćaja i snabdevanja u prestonici, čime je omogućena i dnevna dostava robe maloprodajnim objektima i apotekama.\nPrivredna komora Srbije apeluje na potrošače da ne stvaraju sopstvene zalihe jer je tržište snabdeveno, a nivo zaliha stabilan.\nU narednih mesec dana svi penzioneri u Srbiji dobiće jednokratnu finansijsku pomoć, u minimalnom iznosu od 4.000 dinara, najavila je danas premijerka Ana Brnabić.\nBrnabić je, na pres konferenciji povodom situacije u vezi sa koronavirusom, navela to kao jednu važnu dodatnu meru za penzionere, "kako bi se osećali bezbedno i sigurno".\nMinistarstvo zdravlja i Klinički centar Srbije raspisali su hitan tender za nabavku 15 respiratora kako bi se obezbedile rezerve tog aparata, prenose mediji u Beogradu, uz napomenu da za sada ima dovoljno respiratora.\nNa osnovu preporuke Svetske zdravstvene organizacije, radne grupe Instituta za javno zdravlje Srbije ''Milan Jovanović Batut'', potrebno je da se pokrene hitna nabavka medicinske opreme - respiratora za potrebe Kliničkog centra Srbije, kao i drugih zdravstvenih ustanova u zavisnosti od širenja koronavirusa, navodi se na sajtu Ministarstva.